open-index/open-wikipedia-markdown huggingface dataset:
မကွေးမြို့နယ်

**မကွေးမြို့နယ်**သည် မြန်မာနိုင်ငံ အလယ်ပိုင်း မကွေးတိုင်းဒေသကြီး၊ မကွေးခရိုင် ရှိ မြို့နယ်တစ်ခုဖြစ်သည်။ မြို့နယ်ရုံးစိုက်ရာမြို့မှာ မကွေးမြို့ဖြစ်သည်။

## နယ်နမိတ်
မကွေးမြို့နယ်ကို အောက်ပါမြို့နယ်များက အသီးသီးဝန်းရံထားသည်။ -
* မြောက်ဖက်တွင် ရေနံချောင်း၊
* အရှေ့မြောက်ဖက်တွင် နတ်မောက်၊
* အရှေ့ဖက်တွင် မြို့သစ်၊
* အရှေ့တောင်ဖက်တွင် တောင်တွင်းကြီး၊
* အနောက်ဖက်တွင် မင်းလှ နှင့် မင်းဘူး၊
* အနောက်မြောက်ဖက်တွင် ပွင့်ဖြူ။

## ကိုးကား
ဒေးဒရဲမြို့

**ဒေးဒရဲမြို့ ()** သည် ဖျာပုံခရိုင်၊ ဧရာဝတီတိုင်းဒေသကြီးတွင် တည်ရှိသော မြို့တစ်မြို့ဖြစ်ပြီး ဒေးဒရဲမြို့နယ်၏ မြို့နယ်ရုံးစိုက်မြို့ ဖြစ်သည်။

## အမည်ရင်းမြစ်နှင့် သမိုင်းကြောင်း 
ဒေးဒရဲမြို့သည် သာသနာသက္ကရာဇ် အေဒီ ၁၄၇၆ မတိုင်မီကပင် မြို့အဖြစ် တည်ရှိခဲ့သည်။ စစ်ဘေးကြောင့် ပြောင်းရွှေ့လာသည့် မွန်လူမျိုးများ နေထိုင်ခဲ့ကြသည်။ မွန်ဘာသာ ဖြင့်  ဟု ခေါ်ဆို၍ သမင်၊ ဒရယ် တိရစ္ဆာန်များ နေထိုင်သော ကုန်း၊ သမင်ကုန်းဟု အဓိပ္ပာယ်ရသည်။

၁၉၆၄ ခုနှစ်တွင် တော်လှန်ရေးကောင်စီဥက္ကဋ္ဌက ဒေးဒရဲကို မြို့အဖြစ် ကြေညာပြီး နယ်နိမိတ်သတ်မှတ်ခဲ့သည်။ ပြည်ထဲရေးနှင့် သာသနာရေးဝန်ကြီးဌာန၊ အထွေထွေ အုပ်ချုပ်ရေးဦးစီးဌာနမှ ၁၉၇၂ ခုနှစ် ဩဂုတ်လ ၃၀ ရက်နေ့တွင်ထုတ်ပြန်သော အမိန့်ကြေညာစာအရ ရပ်ကွက် ၇ ရပ်ကွက်ဖြင့်လည်းကောင်း၊ ၁၉၇၂ ခုနှစ် ဒီဇင်ဘာလ ၃၀ ရက်နေ့တွင် ထုတ်ပြန်သော အမိန့်ကြေညာစာအရ ရပ်ကွက် ၇ ရပ်ကွက်မှ ၃ ရပ်ကွက်အဖြစ်သို့လည်းကောင်း ပြင်ဆင်ဖွဲ့စည်းခဲ့သည်။

## ကိုးကား
ချောက်မြို့နယ်

**ချောက်မြို့နယ်** သည် မြန်မာနိုင်ငံအလယ်ပိုင်း မကွေးတိုင်းဒေသကြီး၊ ချောက်ခရိုင်အတွင်းရှိ မြို့နယ်တစ်ခုဖြစ်သည်။ မြို့နယ်ရုံးစိုက်ရာမြို့မှာ ချောက်မြို့ဖြစ်သည်။

## နယ်နမိတ်များ
ချောက်မြို့နယ်ကို အောက်ပါမြို့နယ်များက အသီးသီး ဝန်းရံထားသည်။ - 
* အနောက်မြောက်ဖက်တွင် ဆိပ်ဖြူမြို့နယ်၊
* မြောက်ဖက်တွင် ပခုက္ကူမြို့နယ်၊
* အရှေ့မြောက်ဖက်တွင် ညောင်ဦးမြို့နယ် (မန္တလေးတိုင်းဒေသကြီး)၊
* အရှေ့ဖက်တွင် ကျောက်ပန်းတောင်းမြို့နယ် (မန္တလေးတိုင်းဒေသကြီး)၊
* တောင်ဖက်တွင် ရေနံချောင်းမြို့နယ်၊
* အနောက်ဖက်တွင် စလင်းမြို့နယ်

## ကိုးကား
ရေနံချောင်းမြို့နယ်

**ရေနံချောင်းမြို့နယ်** သည် မြန်မာနိုင်ငံ အလယ်ပိုင်း မကွေးတိုင်းဒေသကြီး၊ မကွေးခရိုင်တွင်းရှိ မြို့နယ်တစ်ခုဖြစ်သည်။ မြို့နယ်ရုံးစိုက်ရာမြို့မှာ ရေနံချောင်းမြို့ဖြစ်သည်။

## ကိုးကား
ပီတာ ချိုင်ကော့ဗ်စကီး

ပျိုသရာ အီလစ်ချ် ချိုင်ကော့ဗ်စကီး (; ( ၂၅ ဧပြီလ(မေလ ၇ ရက်) မွေးဖွား - ၂၅ အောက်တိုဘာ (နိုဝင်ဘာလ ၆ ရက်) ၁၈၉၃ သေဆုံး)သည် ရုရှားတေးပြုစာဆို တစ်ဦးဖြစ်ပြီး သံစုံတေးသီချင်းများ၊ ပြဇာတ်သီချင်းများ၊ ဘဲလေးအကအတွက် သီချင်းများ၊ တူရိယာတစ်ခုအားပြု တေးစုများနှင့် ဓမ္မတေးသီချင်းများ ရေးဖွဲ့ခဲ့သည်။ ထိုထဲမှ တေးအချို့သည် ဂန္ထဝင်တေးသွားစုများတွင် ကျော်ကြားလှသော တေးသီချင်းများဖြစ်ကြသည်။  သို့ရာတွင် ဘဲလေးတေး ဂီတစီကုံးသူအဖြစ်သာ လူသိများသည်ဟု ဆိုနိုင်သည်။ 

ပျိုသရာ အီလစ်ချ် ချိုင်ကော့ဗ်စကီးသည် ရုရှနိုင်ငံ ဗော့တကင့် မြို့တွင် ၁၈၄ဝ ခုနှစ်၌ ဖွားမြင်သည်။ သူ၏ဖခင်မှာ သတ္တုတွင်း အင်ဂျင်နီယာတစ်ဦးဖြစ်၏။ ချိုင်ကော့စကီးအား မွေးဖွားပြီး နောက် မကြာမီပင် စိန့်ပီတာစဘတ်မြို့သို့ ပြောင်းရွေ့လာခဲ့ကြ သည်။ ထိုကဲ့သို့ တေးဂီတတွင် ပါရမီကြီးလှသော ချိုင်ကော့ဗ်စကီး၏ ဘဝအစတွင် အစိုးရဝန်ထမ်းအဖြစ် အမှုထမ်းခဲ့သည်။ ထိုအချိန်က ရုရှားပြည်တွင် ဂီတသမားတစ်ဦးအဖြစ် ဘဝခရီး လျှောက်လမ်းရန် အခွင့်အလမ်းနည်းပါးလှသည်။ ဂီတပညာသင်ကျောင်းများလည်း ထိုအချိန်က မပေါ်ပေါက်သေးချေ။ ဂီတပညာသင်ရန် အခွင့်အရေးရလာသည်နှင့်တပြိုင်နက် သူသည် စိန့်ပီတာစပတ်ဂီတအနုပညာကျောင်းသို့ ဝင်ရောက်ခဲ့ပြီး ၁၈၆၅ ခုနှစ်တွင် ဘွဲ့ရခဲ့သည်။

သူ၏ဆရာမှာ နာမည်ကျော်စန္ဒယားဆရာကြီး ရုဘင်စတိန်း ဖြစ်၍ ပညာသင်ကြားနေစဉ်တွင် နာမည်ကျော် ဂီတစာဆို ရင်မစကီ ကောဆာကော့ အစရှိသည့် နာမည်ကျော် လူငယ် ဂီတပညာသည်တစ်စုနှင့် ရင်းနှီးခင်မင်ခဲ့၏။ ထို့နောက် မော်စကိုအနုပညာသင်ကျောင်းသို့ သွားရောက်ကာ ဂီတ ပါမောက္ခအဖြစ်ဖြင့် ဆောင်ရွက်ရသည်။ အင်္ဂလန်နိုင်ငံသို့လည်း 
မကြာမကြာ သွားရောက်လည်ပတ်လေ့ရှိခဲ့၏။ ၁၈၇၇ ခုနှစ် တွင် အိမ်ထောင်ပြုခဲ့သော်လည်း ၄ လကြာတွင် ကွာရှင်းခဲ့ရလေသည်။

ယင်းသို့ အိမ်ထောင်ကွဲပျက်ရ၍ စိတ်မချမ်းသာ ဖြစ်နေ ခိုက်တွင် ငွေကြေးအခက်အခဲနှင့် ကြုံရပြန်သည်။ ထိုအခါတွင် သူ၏အရည်အချင်းကို သိပြီးဖြစ်သော နဒက်ဒါဖွန်မက်ခေါ် ငွေကြေးချမ်းသာသူမုဆိုးမကြီးတစ်ဦးကသူ့အား လစဉ်ငွေကြေး ထောက်ပံ့၍ ဂီတတွင် ထူးချွန်အောင် လိုက်စားစေလေသည်။ မည်သည့်အခါမှ တစ်ဦးနှင့်တစ်ဦး တွေ့ဆုံခြင်းမပြုရဟူသော စည်းကမ်းချက်ဖြင့် ထောက်ပံ့ခဲ့ခြင်းဖြစ်သည်။

နောက်ပိုင်း တွင် ချိုင့်ကော့ဗ်စကီးသည် သူ၏ အကောင်းဆုံး တေးလက်ရာများ စီကုံးခဲ့သည်။ ချိုင့်ကော့ဗ်စကီး၏ ဘဲလေး တေးဂီတ အကျော်အမော်များတွင် Sleeping Beauty, Swan Lake, Romeo နှင့် Juliet ပြဇာတ်အဖွင့် ဂီတနှင့် Eugene Onegin အော်ပရာတို့ ပါဝင်သည်။

စာဖြင့်သာ ဆက်သွယ်လျက် လစဉ်ထောက်ပံ့ငွေကို ယူနေခဲ့ရာ ၁၈၉ဝ ပြည့်နှစ်တွင် သူ၏ကျေးဇူးရှင်အမျိုးသမီးကြီး စီးပွားပျက်လေသောကြောင့် ထောက်ပံ့ငွေများလည်း ရပ်စဲသွား လေသည်။ ထိုအခါတွင် ချိုင်ကော့စကီးမှာ စိတ်အပျက်ကြီး ပျက်ခဲ့ရပြန်သည်။ ချိုင်ကော့စကီး သီကုံးသော ကဗျာတေးချင်းများသည် ရုရှဂီတအစစ် မဟုတ်ဟူ၍ အစတွင် လူကြိုက်မများခဲ့သော်လည်း တဖြည်းဖြည်း ကျော်ကြားလာပေသည်။ သို့ရာတွင် ချိုင်ကော့စကီးမှာ အမြဲတမ်း စိတ်မကောင်းစရာနှင့် တွေ့ကြုံနေရသူတစ်ယောက် ဖြစ်ခဲ့၏။ သူ၏ကျေးဇူးရှင် စီးပွား ပျက်ပြီးနောက် ၃ နှစ်အကြာ ၁၈၉၃ ခုနှစ်တွင် ချိုင်ကော့စကီးသည်လည်း ကွယ်လွန်ရှာလေသည်။

## ကိုးကား
ရက်ထပ်နှစ်

ရက်ထပ်နှစ် ဆိုသည်မှာ ရာသီနှင့် ရာသီခွင်တို့ကို ပြက္ခဒိန်နှစ်နှင့် ကိုက်ညီမှုစေရန်အတွက် ရက်တစ်ရက် ထပ်ပေါင်းထည့်ပေးထားသော နှစ်ကို ဆိုလိုသည်။ 

ဥပမာအားဖြင့် ဂရီဂေါရီးယန်းပြက္ခဒိန်တွင် ရက်ထပ်နှစ်တိုင်းတွင် ဖေဖော်ဝါရီလကို ၂၈ ရက်မှာ ၂၉ ရက်သို့ ထပ်တိုးပြီး ပုံမှန် ၃၆၅ ရက် အစား ၃၆၆ ရက်ဖြင့် အဆုံးသတ်လေ့ရှိသည်။ ထို့အတူပင် လကိုမူတည်၍ တွက်သော ဟီးဘရူးပြက္ခဒိန်တွင်လည်း ပြောင်းလဲသွားသော ရာသီများကို ကိုက်ညီစေရန်အတွက် ၁၉ နှစ်မြောက်တိုင်း ပုံမှန် ၁၂ လ မှ နောက်ထပ် ၁ လ ထပ်ပေါင်း၍ ၁၃ လ အဖြစ် ယူလေ့ရှိသည်။ 

ရက်ထပ်နှစ်ဟူသော ဝေါဟာရသည် ဂရီဂေါရီးယန်းပြက္ခဒိန် ချိန်ညှိရာမှ ဖြစ်ပေါ်လာသော စကားလုံးဖြစ်သည်။ ပုံမှန်အားဖြင့် ရက်သတ္တပါတ်တစ်ခုရှိ ရက်တစ်ရက်သည် နောင်တစ်နှစ်တွင် ရှေ့သို့ တစ်ရက်တိုးသွားလေ့ရှိပြီး ရက်ထပ်နှစ်တွင် ၂ ရက်ရှေ့သို့ တိုးသွားရာ ထို့တိုးသွားသော ရက်ကို ဖေဖော်ဝါရီလ အဆုံးတွင် ထပ်တိုးထည့်ခြင်းဖြင့် ဖြေရှင်းခဲ့ရာ ထိုအဖြစ်ကို တိုးသွားသော (သို့) ခုန်သွားသော ရက်ပါသော နှစ်ဟု ဆိုလိုခြင်းဖြစ်သည်။ ဥပမာအားဖြင့် ခရစ်စမတ်နေ့သည် ၂၀၀၁ ခုနှစ် အင်္ဂါနေ့တွင်ကျရောက်ပြီး ၂၀၀၂ ခုနှစ်တွင် ဗုဒ္ဓဟူးနေ့၊ ၂၀၀၃ ခုနှစ်တွင် ကြာသပတေးနေ့တွင် ကျရောက်သည်။ သို့သော် ၂၀၀၄ ခုနှစ်တွင် ရက်တစ်ရက် ခုန်ကျော်သွားသဖြင့် စနေ့နေမှသာ ခရစ်စမတ်ကျတော့သည်။

## ဂရီဂေါရီးယန်းပြက္ခဒိန် 
ယနေ့ခေတ်တွင် စံအဖြင့် အသုံးပြုနေသော ဂရီဂေါရီယန်းပြက္ခဒိန်တွင် ၄ နှစ်တစ်ကြိမ် ရက်ထပ်နှစ် ဖြစ်လေ့ရှိသည်။ ထိုရက်ထပ်နှစ်တိုင်းတွင် ဖေဖော်ဝါရီလ ၂၈ ရက်အစား ၂၉ ရက်နှင့် အဆုံးသတ်လေ့ရှိသည်။ လေးနှစ်တကြိမ်ပေါင်းထည့်လိုက်သော ရက်သည် ပုံမှန် ၃၆၅ ရက်နှစ်တွင် အပူပိုင်ဇုံနှစ်ထပ် ၆ နာရီနီးပါး တိုသွားသော အချိန်အတွက် အစားလျော်ခြင်းလည်း ဖြစ်သည်။ ထိုပြက္ခဒိန်ကို ၁၅၈၂ ခုနှစ်တွင် စတင်အသုံးပြုခဲ့သည်။ 

အပူပိုင်းဇုံနှစ်သည် ၃၆၅.၂၅ ထက် အနည်းငယ်လျော့နည်းနေခဲ့ရာ အခြေခံဥပဒေသတွင် ကွာဟချက်တချို့ ဖြစ်ခဲ့သည်။ ရာစုနှစ် လေးခုကျော်သွားပြီးတိုင်း လေးနှစ်တစ်ကြိမ်ပေါင်းထည့်လေ့ရှိသော ရက်ထပ်ရက်သည် ၃ ရက်ပိုသွားသည်။ ထို့ကြောင့် ဂရိဂေါရီးယန်းပြက္ခဒိန်တွင် ရက်ထပ်စက်ဝန်း တစ်ပတ်ပြည့်သည့် နှစ်လေးရာတိုင်းတွင် ရက်ထပ်ရက် ၃ ရက် နှုတ်ပေးရန်လိုနေသည်။ ထိုပြဿနာကို ရာစုနှစ်တစ်ခု ပြည့်သွားတိုင်း ထိုနှစ်ကို ၄၀၀ ဖြင့် စား၍ မပြတ်သော နှစ်မှ ၁ ရက်နှုတ်ပေးခြင်းဖြင့် ဖြေရှင်းလိုက်သည်။ ဆိုလိုသည်မှာ ၄၀၀ နှင့်စား၍ ပြတ်သော ၂၀၀၀၊ ၂၄၀၀ တို့သည် ရက်ထပ်နှစ်များဖြစ်ကြပြီး ၁၈၀၀၊ ၁၉၀၀၊ ၂၁၀၀၊ ၂၂၀၀၊ ၂၃၀၀၊ ၂၅၀၀ တို့သည် ရက်ထပ်နှစ်မဟုတ်တော့ပဲ ပုံမှန်နှစ်များဖြစ်သွားသည်။ ထို့ကြောင့် ထိုဥပဒေသအရ နှစ်တစ်နှစ်ရှိရက်သည် 365 + 1/4 − 1/100 + 1/400 = 365.2425 ဖြစ်သည်။ 

## ကိုးကား
ဝင်းဒိုး ၁၀

**Windows 10** သည် Windows NT ၏ မျိုးဆက်သစ် ကွန်ပျူတာစက်မောင်းနှင်ရေးစနစ်တစ်ခု ဖြစ်သည်။ ဇူလိုင်လ ၂၉ ရက်နေ့တွင် စတင်ဖြန့်ချိပေးခဲ့ပြီး Windows 7 သို့မဟုတ် Windows 8.1 အသုံးပြုသူများအနေဖြင့် အခမဲ့ အဆင့်မြင့်နိုင်မည်ဖြစ်သည်။

## ကိုးကား
နည်းပညာတက္ကသိုလ်(လားရှိုး)

**နည်းပညာတက္ကသိုလ်(လားရှိုး)** သည် ပြည်ထောင်စု သမ္မတမြန်မာနိုင်ငံ၊ ရှမ်းပြည်နယ်မြောက်ပိုင်း၊ လားရှိုးမြို့နယ်၊ မန္တလေး-လားရှိုး-မူဆယ် ပြည်ထောင်စု လမ်းမကြီး ဘေးတွင်တည်ရှိသည်။ အဆိုပါတက္ကသိုလ်သည် ပညာရေးဝန်ကြီးဌာန (သိပ္ပံနှင့် နည်းပညာ) ၏ စီမံခန့်ခွဲမှုလက်အောင်တွင် ရှိသည်။

၁၉၉၇ ခုနှစ်တွင် အစိုးရ စက်မှု လက်မှုသိပွံအဖြစ် စတင်ဖွင့်လှစ်ခဲ့ပြီး ၂၀၀၇ ခုနှစ်တွင် နည်းပညာတက္ကသိုလ်(လားရှိုး) အဖြစ်သို့ အဆင့်တိုးမြှင့် ဖွင့်လှစ်ခဲ့ခြင်းဖြစ်သည်။ တက္ကသိုလ် ပရဝုဏ် ဧရိယာ ၅၅.၃၆ ဧက ရှိပြီး အင်ဂျင်နီယာ ဘွဲ့ကြိုသင်တန်းများ ပို့ချပေးလျက်ရှိသည်။

## ပြင်ပလင့်ခ်များ 
*
တောင်တွင်းကြီးမြို့နယ်

**တောင်တွင်းကြီးမြို့နယ်** သည် မြန်မာနိုင်ငံအလယ်ပိုင်း မကွေးတိုင်းဒေသကြီး၊ မကွေးခရိုင်တွင်းရှိ မြို့နယ်တစ်ခုဖြစ်သည်။ မြို့နယ်ရုံးစိုက်ရာမြို့မှာ တောင်တွင်းကြီးမြို့ဖြစ်သည်။ ဤဒေသတွင် ရှေးနှစ်ပေါင်းများစွာကတည်းက အခြေချနေထိုင်ခဲ့ကြပြီး၊ ရှေးပျူမြို့ဟောင်းတစ်ခုဖြစ်သည့် ဗိဿနိုးမြို့ဟောင်းမှာ တောင်တွင်းကြီးမြို့အနီးတွင် တည်ရှိသည်။ မြေမျက်နှာသွင်ပြင်မှာ ညီညာပြန့်ပြူးကာ ဆန်စပါး၊ ကြံနှင့် အခြားသီးနှံများ ဖြစ်ထွန်းသည်။

## နယ်နမိတ်
တောင်တွင်းကြီးမြို့နယ်သည် အောက်ပါမြို့နယ်များနှင့် နယ်နမိတ်ထိစပ်လျက်ရှိသည်။
* မြောက်ဘက်တွင် မြို့သစ်မြို့နယ်၊
* တောင်ဘက်တွင် ဆင်ပေါင်ဝဲမြို့နယ်၊
* အရှေ့ဘက်တွင် လယ်ဝေးမြို့နယ် နှင့် တပ်ကုန်းမြို့နယ် (နေပြည်တော်)၊
* အနောက်ဘက်တွင် မကွေးမြို့နယ်။

## စီးပွားရေး
တောင်တွင်းကြီးမြို့နယ်၏ အဓိကစီးပွားရေးမှာ စိုက်ပျိုးရေးဖြစ်သည်။ ဆန်စပါး၊ ပဲအမျိုးမျိုးနှင့် ကြံတို့ စိုက်ပျိုးထွက်ရှိသည်။

## သယ်ယူပို့ဆောင်ရေး
တောင်တွင်းကြီးမြို့သည် အနောက်ဘက်ရှိ မကွေးမြို့(၆၈ ကီလိုမီတာ/၄၂ မိုင် အကွာ)၊ တောင်ဘက်ရှိ ပြည်မြို့ (၁၆၂ ကီလိုမီတာ/၁၀၁ မိုင်) နှင့် အရှေ့ဘက်ရှိ နေပြည်တော် (၆၈ ကီလိုမီတာ/၄၂ မိုင်) မြို့များသို့ ရထားလမ်းနှင့် ကားလမ်းများဖြင့် ဆက်သွယ်ထားသည်။ မန္တလေးမြို့သို့ ၂၂၇ ကီလိုမီတာနှင့် ရန်ကုန်မြို့သို့ ၃၆၅ ကီလိုမီတာ ကွာဝေးသည်။ အနီးဆုံးလေဆိပ်မှာ မကွေးမြို့ရှိ မကွေးလေဆိပ်ဖြစ်သည်။

## ရာသီဥတု
အပူဆုံးအချိန်မှာ ဧပြီလဖြစ်ကာ မွန်းတည့်ပျမ်းမျှအပူချိန် ၃၉ ဒီဂရီစင်တီဂရိတ်ဖြစ်သည်။ အအေးဆုံးအချိန်မှာ ဇန်နဝါရီလဖြစ်ပြီး ညဖက်ပျမ်းမျှအပူချိန် ၁၄ ဒီဂရီစင်တီဂရိတ်ဖြစ်သည်။ ဩဂုတ်လတွင် မိုးရွာသွန်းသည်။ မတ်လသည် ခြောက်သွေ့ကာလဖြစ်သည်။

## ကိုးကား
မော်ဒယ်

**မော်ဒယ်** ဆိုသည်မှာ ဒြပ်ဝတ္ထု သို့မဟုတ် စိတ်ကူးပုံဖော်ထားသည့် အရာတစ်ခု၊ ၎င်းကို လေ့လာမှုလုပ်ငန်းစဉ် တစ်ခုတွင် မူလ အရာဝတ္ထုအစား အစားထိုးအသုံးပြုသည်၊ သုံးသည့်အချိန်တွင် မူလအရာဝတ္ထု၏ အရေးကြီးသော စရိုက်လက္ခဏာများ၊ အရည်အသွေးများကို မော်ဒယ်တွင် ထည့်သွင်းထားသည်။ မူလအရာဝတ္ထု object ဆိုသည်မှာ Reality ဖြစ်သော အရာဝတ္ထု၊ အကြောင်းအရာ၊ အဖြစ်အပျက်တို့ကို ဆိုလိုသည်။
Modeling ဆိုသည်မှာ Reality များ၏ လက္ခဏာများကို တွက်ချက်ရာတွင် နားလည်ရလွယ်ကူအောင် ကူညီပေးသောနည်းလမ်းများထဲက တစ်ခုပင်ဖြစ်သည်။ အရှိတရားအစစ်ကို ထင်ဟပ်စေမည့် ပုံစံ တစ်ခုကို တည်ဆောက်ခြင်းဖြစ်သည်။ Reality များ၏ စရိုက်လက္ခဏာများ (characteristics)၊ အရည်အသွေးများ (properties) ကို မော်ဒယ်တွင် ရုပ်ပုံများ၊ သင်္ချာညီမျခြင်းများ၊ ပရိုဂရမ်များ၊ algorithms များဖြင့် ကိုယ်စားပြုပြီး ဖော်ပြခြင်းဖြစ်သည်။
မြို့သစ်မြို့နယ်

**မြို့သစ်မြို့နယ်** သည် မြန်မာနိုင်ငံအလယ်ပိုင်း မကွေးတိုင်းဒေသကြီး၊ မကွေးခရိုင်တွင်းရှိ မြို့နယ်တစ်ခုဖြစ်သည်။ မြို့နယ်ရုံးစိုက်ရာမြို့မှာ မြို့သစ်မြို့ဖြစ်သည်။ မြို့သစ်မြို့နယ်တွင် မြို့ပေါ်ရပ်ကွက် ၅ ရပ်ကွက်၊ ကျေးရွာအုပ်စု ၄၇ ခုနှင့် ကျေးရွာပေါင်း ၁၇၀ ပါဝင်သည်။ လူဦးရေမှာ ၂၀၁၄ ခုနှစ်တွင် ခန့်မှန်းခြေ ၁၅၉,၅၁၁ ယောက်ဖြစ်၏။ အထင်ကရရွာများ အများအပြားရှိသည်။ မြို့လုလင်အုပ်စု၊ မြို့လုလင်ရွာသည် ရာဇဝင်ထဲက ရွာတစ်ခုဖြစ်သည်။ ဗိုလ်ချုပ်အောင်ဆန်း၏ အဘိုးဗိုလ်မင်းရောင်ခေါ် (မင်းကြီးရွှေလရောင်) ၏အုပ်ချုပ်ခဲ့သောရွာဖြစ်သည်။ ပုတီးကုန်း၊ လေးတိုင်စင် အစရှိသောရွာများသည်လည်း နာမည်ကျော်ကြားသည်။ ပုတီးကုန်းရွာတွင် အတုလဆရာတော် (မတစ်လုံးကျေဆရာတော်)ခင်ကြီ:ဖျော် မွေးဖွားခဲ့သည်။

## ကိုးကား
နတ်မောက်မြို့နယ်

**နတ်မောက်မြို့နယ်** သည် မြန်မာနိုင်ငံအလယ်ပိုင်း မကွေးတိုင်းဒေသကြီး၊ မကွေးခရိုင်တွင် ပါဝင်သည်။ မြို့နယ်ရုံးစိုက်ရာမြို့မှာ နတ်မောက်မြို့ဖြစ်သည်။ နတ်မောက်မြို့သည် ဗိုလ်ချုပ်အောင်ဆန်း၏ မွေးဖွားရာဇာတိမြို့ဖြစ်သည်။ နတ်မောက်မြို့နယ်တွင် မြို့ပေါ်ရပ်ကွက် ၇ ခု၊ ကျေးရွာအုပ်စု ၇၃ ခုနှင့် ကျေးရွာပေါင်း ၂၃၇ ရွာပါဝင်သည်။ မြို့နယ်တွင်းရှိ လူဦးရေမှာ ၂၀၁၄ ခုနှစ် သန်းခေါင်စာရင်းအရ ၂၀၆,၉၉၆ ယောက်

## ကိုးကား
မြန်မာနိုင်ငံရှိ မြို့နယ်များ

**မြို့နယ်** အဆင့်သည် မြန်မာနိုင်ငံ၏ နယ်မြေအုပ်ချုပ်ရေးတွင် တတိယအဆင့်ဖြစ်ပြီး ခရိုင်အဆင့်အောက်တွင် ရှိသည်။ မြန်မာ သတင်းအချက်အလက် စီမံခန့်ခွဲရေးအဖွဲ့ (MIMU) ၏ ၂၀၂၁ ခုနှစ် ဒီဇင်ဘာလ စာရင်းအရ မြန်မာနိုင်ငံတွင် မြို့နယ်ပေါင်း ၃၃၀ ခု ရှိသည်။

## ပြည်နယ်နှင့် တိုင်းဒေသကြီးအလိုက် မြို့နယ်များ
### မြန်မာနိုင်ငံအလယ်ပိုင်း
#### မကွေးတိုင်းဒေသကြီး
#### မန္တလေးတိုင်းဒေသကြီး
#### ခရိုင်ရှိမြို့နယ်
#### နေပြည်တော် ပြည်ထောင်စုနယ်မြေ
### မြန်မာနိုင်ငံအရှေ့ပိုင်း
#### ကယားပြည်နယ်
#### ရှမ်းပြည်နယ်
##### ရှမ်းပြည်နယ် အရှေ့ပိုင်း
##### ရှမ်းပြည်နယ် မြောက်ပိုင်း
##### ရှမ်းပြည်နယ်တောင်ပိုင်း
### မြန်မာနိုင်ငံအောက်ပိုင်း
#### ဧရာဝတီတိုင်းဒေသကြီး
#### ခရိုင်ရှိမြို့နယ် 
#### ပဲခူးတိုင်းဒေသကြီး
##### ပဲခူးတိုင်းဒေသကြီး အရှေ့ပိုင်း
##### ပဲခူးတိုင်းဒေသကြီးအနောက်ပိုင်း
#### ရန်ကုန်တိုင်းဒေသကြီး
### မြန်မာနိုင်ငံမြောက်ပိုင်း
#### ကချင်ပြည်နယ်
#### စစ်ကိုင်းတိုင်းဒေသကြီး
### မြန်မာနိုင်ငံတောင်ပိုင်း
#### ကရင်ပြည်နယ်
#### မွန်ပြည်နယ်
#### တနင်္သာရီတိုင်းဒေသကြီး
### မြန်မာနိုင်ငံအနောက်ပိုင်း
#### ချင်းပြည်နယ်
#### ရခိုင်ပြည်နယ်
## ကော့သောင်း
အလင်းနှစ်

**အလင်းနှစ်** (အင်္ဂလိပ်: Light-year) ဆိုသည်မှာ စကြဝဠာအားတိုင်းတာရာတွင် အသုံးပြုသော အတိုင်းအတာ ယူနစ်တစ်ခု ဖြစ်သည်။ အလင်းသည် တစ်စက္ကန့်လျင် ကီလိုမီတာ ၃ သိန်း (မိုင်ပေါင်း ၁၈၆,၀၀၀) ခရီးသွားသည်။ ထိုကဲ့သို့ အမြန်နှုန်းဖြင့် တစ်နှစ်လုံး အလင်းဖြတ်သန်းသွားသော အကွာအဝေးသည် အလင်းနှစ် ၁ နှစ် ဖြစ်သည်။  ဥပမာ လကမ္ဘာသည် ကမ္ဘာမှ မိုင်ပေါင်း ၂၄၀,၀၀၀ သာဝေးသည်။ ထို့ကြောင့် လကမ္ဘာသည် ကမ္ဘာမြေသို့ အလင်းနှစ် ၁ စက္ကန့်ကျော်ခန့်သာ ဝေးကွာသည်။ နေစကြဝဠာပြင်ပမှ အရာများအားတိုင်းတာရာတွင် အလင်းနှစ်ကို စံနမူနာထားကာ အသုံးပြုသည်။ အလင်းနှစ်တွင် **ခုနှစ်** ပါဝင်သောကြောင့် တခါတရံ အချိန်၏ ယူနစ်နှင့် ရောထွေးတတ်သည်။

အလင်းနှစ် (၁) နှစ်	= ၉၄၆ဝ၇၃ဝ၄၇၂၅၈ဝ၈ဝဝ မီတာ (အတိအကျ) 

≈ ၉.၄၆၁ ပီတာမီတာ 

≈ ၅.၈၇၈၆၂၅ ထရီလီယံ မိုင် 

≈ ၆၃၂၄၁.ဝဝ၇ AU

≈ ဝ.၃ဝ၆၆ဝ၁ parsecs

## ကိုးကား
ကဏ္ဍ:အလင်း
ကဏ္ဍ:အလျား၏ ယူနစ်များ
ကဏ္ဍ:နက္ခတ္တဗေဒ အတိုင်းအတာ ယူနစ်များ
ပဲခူးတိုင်းဒေသကြီး၏ အလံတော်

**ပဲခူးတိုင်းဒေသကြီးအလံ** မှာ အပြာရောင်နောက်ခံရှိပြီး အလယ်တွင် အစိမ်းရောင်ဘောင်ရှိအဖြူရောင်စက်ဝိုင်းပေါ်၌ ရွှေဟင်္သာနှစ်ကောင်ဆင့်လျက်နေပုံ နှင့် ၎င်းအထက်တွင် "ပဲခူးတိုင်းဒေသကြီး" ဟူသော စာသား ရေးထိုးထားသည်။

## ယခင်အလံများ
ရှမ်းပြည်နယ်၏ အလံတော်

**ရှမ်းပြည်နယ်အလံ** ကို ၁၉၄၇ ခုနှစ် ပင်လုံစာချုပ် သဘောတူညီချက်များအရ ရှမ်းပြည်နယ်၏ ကိုယ်ပိုင်အလံအဖြစ် စတင်အသုံးပြုခဲ့သည်။ အလံတွင်ပါရှိသည့် အဝါရောင်မှာ ရှမ်းပြည်နယ်ရှိ ဗုဒ္ဓဘာသာဝင် ရှမ်းတိုင်းရင်းသားများကို ကိုယ်စားပြုသည်။ အစိမ်းရောင်မှာ ရှမ်းကုန်းမြေတွင် နေထိုင်သည့် ရှမ်းတိုင်းရင်းသားများ၏ စိုက်ပျိုးရေးကောင်းမွန်ခြင်းကို ကိုယ်စားပြုပြီး အနီရောင်မှာ ရှမ်းတိုင်းရင်းသားများ၏ ရဲစွမ်းသတ္တိရှိမှုကို ကိုယ်စားပြုသည်။ အလယ်ရှိ အဖြူရောင်မှာ အနာဂတ်ရှမ်းပြည်နယ် တည်ငြိမ်ငြိမ်းချမ်းရေးကို ကိုယ်စားပြုသည်။

## ကိုးကား
ဆလ်ဗေဒေါ ဒါလီ

နှင့်အတူ တွေ့ရစဉ်]]

**ဆလ်ဗေဒေါ ဒါလီ**  (၁၁ မေ ၁၉၀၄ –၂၃ ဇန်နဝါရီ ၁၉၈၃) သည်  သမာရိုးကျမဟုတ်တဲ့ ပုံရိပ်များကို ထည့်သွင်းရေးဆွဲခြင်းကြောင့် ကျော်ကြားလာသော စပိန်လူမျိုး ပန်းချီဆရာဖြစ်သည်။ သူကို စပိန်နိုင်ငံ၊ ကတာလိုနီးယားပြည်နယ် ဖီဂီးရ(စ်)မြို့တွင် မွေးဖွားခဲ့ပြီး စိတ္တဇပန်းချီသမားတစ်ယောက်ဖြစ်သည်။

သူရဲ့ထင်ရှားသော လက်ရာများမှာ နယူးယောက်မြို့ ခေတ်သစ်အနုပညာပြတိုက်ရှိ  *The Persistence of Memory* (1931) ဖြစ်ပြီး အိပ်ဆောင်နာရီတွေ ပျော်ကျနေတဲ့ အိပ်မက်ဆန်တဲ့ ရှုမျှော်ခင်းပုံ ပန်းချီကားတစ်ချပ်ဖြစ်သည်။

ဒါလီသည် နှလုံးမူမမှန်သောရောဂါဖြင့် ဖီဂီးရ(စ်)မြို့မှာ ကွယ်လွန်ခဲ့သည်။ 

## ကိုးကား
Sesame Street

ကဏ္ဍ:အမေရိကန် ရုပ်မြင်သံကြား ဇာတ်လမ်းတွဲများ
ကဏ္ဍ:အင်္ဂလိပ်ဘာသာ တီဗွီဇာတ်လမ်းတွဲ အစီစဉ်
ဂိုလ်းဒီလော့ဇုန်

**သက်ရှိများ ရှင်သန်နိုင်သောဇုန်** (**Goldilocks Zone**) ဆိုသည်မှာ နက္ခတ္တဗေဒတွင် နေနှင့်မနီးလွန်း နေနှင့်မဝေးလွန်းသော ဂြိုဟ်များတည်ရှိရာအရပ်ကို ဆိုလိုသည်။ နေနှင့် အရမ်းနီးကပ်လွန်းပါက အပူချိန်များလွန်းသောကြောင့်
သက်ရှိများ မတည်ရှိနိုင်သကဲ့သို့ (ဥပမာ မာကျူရီဂြိုဟ်သည် နေနှင့် နီးကပ်လွန်းသောကြောင့် ဂြိုဟ်မျက်နှာပြင် အပူချိန်မှာ အင်မတန် ပူပြင်းလှသည်။) နေနှင့် အရမ်းဝေးကွာနေပါက အေးလွန်းသောကြောင့် ရေသည် အရည်အဖြစ်သို့ မတည်ရှိနိုင်ပေ။ (ဥပမာ နက်ပကျွန်းဂြိုဟ်၊ ယူရေးနပ်စ်ဂြိုဟ်တို့သည် ရေခဲဂြိုဟ်များ ဖြစ်ကြသည်။) သက်ရှိများ ရှင်သန်နိုင်ရန် ဂြိုဟ်တစ်ခုသည် နေနှင့် မပူလွန်း မအေးလွန်းသောဇုန်အတွင်း တည်ရှိရသည်။ ထိုနေရာတွင် ရေသည် အရည် (liquid) အဖြစ် တည်ရှိရမည်။ ပူလွန်းပါက ရေသည် အငွေ့အဖြစ်သာ တည်ရှိနိုင်ပြီး အေးလွန်းပါကလည်း ရေခဲအဖြစ်သာ တည်ရှိသည်။ ရေသည် liquid အဖြစ်တည်ရှိရန် ဂြိုဟ်တစ်ခု၏ ဒြပ်ဆွဲအား၊ သိပ်သည်းဆတို့သည်လည်း အရေးပါသည်။ ထို့ပြင် သင့်တင့်မျှတသော လေထုဖိအားလည်း တည်ရှိရမည်ဖြစ်သည်။ မိမိတို့ နေစကြဝဠာတွင် Goldilocks zone အတွင်း တည်ရှိသောဂြိုဟ်များမှာ ဗီးနပ်စ်ဂြိုဟ်၊ ကမ္ဘာဂြိုဟ်နှင့် အင်္ဂါဂြိုဟ်တို့ ဖြစ်ကြသည်။ သို့ရာတွင် ဗီးနပ်စ်ဂြိုဟ်သည် ဖန်လုံအိမ်အာနိသင် (Greenhouse effect) များလွန်းသောကြောင့် မျက်နှာပြင်အပူချိန်သည် အင်မတန် ပူပြင်းသွားကာ သင့်တော်မျှတသောဂြိုဟ် (habitable planet) မဖြစ်ခဲ့ချေ။ အချို့လူများ ယုံကြည်သည်မှာ ဗီးနပ်စ်ဂြိုဟ်သည် တချိန်က သက်ရှိများ ရှင်သန်နိုင်သောဂြိုဟ်တစ်စင်း ဖြစ်တန်ခဲ့လိမ့်မည်ဟု ဆိုကြသည်။ အင်္ဂါဂြိုဟ်သည်လည်း နေအဖွဲ့အစည်း စတင်ဖွဲ့တည်စဉ်က habitable planet ဖြစ်ခဲ့သည်ဟု ယုံကြည်ကြသည်။ သို့ရာတွင် အင်္ဂါဂြိုဟ်သည် နေမှ ၂ AU အကွာတွင် တည်ရှိသောကြောင့် (ကမ္ဘာမှ နေသို့ ၁ AU ဝေးကွာသည်။) အင်္ဂါဂြိုဟ်တွင် နေရောင်ခြည်ရောက်ရှိမှုသည် ကမ္ဘာဂြိုဟ်၏ထက်ဝက်သာ လက်ခံရရှိသည်။ ထို့ကြောင့် ယင်းဂြိုဟ်သည် ကမ္ဘာဂြိုဟ်ထက် အေးစက်သည်။ လုံလောက်သော အပူချိန်ပေးပါက အင်္ဂါဂြိုဟ်သည် ကမ္ဘာကဲ့သို့ သက်ရှိများနေထိုင်နိုင်သောဂြိုဟ်တစ်ခု ဖြစ်လာနိုင်ဖွယ်ရှိသည်။ ယခုအခါ သိပ္ပံပညာရှင်တို့သည် နေစကြဝဠာအပြင်ဘက်ရှိ Goldilocks zone အတွင်း ကမ္ဘာနှင့်တူသော နေစကြဝဠာပြင်ပဂြိုဟ်များကို ရှာဖွေလျက်ရှိရာ
ပြင်ပြဂြိုဟ်အစင်းပေါင်း ထောင်ချီခန့် အတည်ပြုနိုင်ခဲ့ပြီး ဖြစ်သည်။ ထင်ရှားသော ရှာဖွေတွေ့ရှိမှုမှာ ကက်ပလာမက်ရှင်မှ အတည်ပြုထားသော ကမ္ဘာမှ အလင်းနှစ် ၁၁၂ဝ အကွာမှ Kepler-442b ဆိုသောဂြိုဟ်သည် ကြယ်ပုနီအနား လှည့်ပတ်လျက်ရှိသော ကမ္ဘာထက် ၁.၂ ဆကြီးမားသည့် ဂြိုဟ်တစ်စင်းဖြစ်သည်။ ယင်းဂြိုဟ်သည် Goldilocks zone အတွင်းတည်ရှိသောကြောင့် သက်ရှိများ ရှင်သန်နိုင်ဖွယ်ရှိသည်။ Kepler အချက်အလက်အရ နဂါးငွေ့တန်း ဂယ်လက်ဆီမှာတင် နေနှင့်တူသောကြယ်နှင့် ကြယ်ပုနီများအားလှည့်ပတ်နေကြသည့်  ကမ္ဘာဂြိုဟ်အရွယ်အစားရှိ ဂြိုဟ်အစင်းပေါင်း ၄၀ ဘီလီယံခန့် ရှိသည်ဟုဆိုသည်။
သည် ရေထုအားဖြင့် ၇၁ ရာခိုင်နှုန်းလွှမ်းခြုံထားသည်။]]

## ကျမ်းကိုး
အချိန်၏သမိုင်း အကျဉ်း

**အချိန်၏သမိုင်းအကျဉ်း: မဟာပေါက်ကွဲမူမှ တွင်းနက်များ**စာအုပ်သည် ၁၉၈၈ ခုနှစ် ဗြိတိသျှလူမျိုး ရူပဗေဒပညာရှင် စတီဖင်ဟော့ကင်း ရေးသားခဲ့သော လူကြိုက်များသည့် သိပ္ပံစာအုပ်ဖြစ်သည်။ နှစ်ပေါင်း ၂၀ အတွင်း အုပ်ရေပေါင်း ၁၀ သိန်းကျော်ရောင်းခဲ့ရကာ အရောင်းရဆုံး ဖြစ်လာခဲ့သည်။ သက္ကရာဇ် ၂၀၀၀ ခုနှစ်တွင် ဘာသာစကားပေါင်း ၃၅ မျိုးသို့ ဘာသာပြန်ဆိုခြင်း ခံခဲ့ရသည်။ မြန်မာဘာသာသို့လည်း ကျော်ဇေယျာ (ပုသိမ်)က *အချိန်၏သမိုင်းအကျဉ်း*ဟု ဘာသာပြန်ဆိုခဲ့သည်။

## အကျဉ်းချုပ် 
ဟောကင်းသည် စကြဝဠာဗေဒနယ်ပယ်တွင်ရှိသော အကြောင်းအရာမျိုးစုံအား လူပြိန်းနားလည်အောင် ရှင်းပြရန် ကြိုးပမ်းခဲ့သည်။ ယင်းတို့တွင် မဟာစကြဝဠာ ပေါက်ကွဲမှုကြီး(Big Bang) တွင်းနက်များနှင့် အလင်းကတေ့ာများ ပါဝင်သည်။ သူ၏ အဓိကရည်မှန်းချက်မှာ အကြောင်းအရာအား ခြုံငုံကာပေးရန်ဖြစ်သည်။ သို့သော်လည်း ရှုပ်ထွေးသော သင်္ချာဆိုင်ရာအကြောင်းများကိုလည်း နားလည်အောင် ကြိုးပမ်းခဲ့သည်။ ၁၉၉၆ ခုနှစ်တွင် ဟောကင်းသည် အချိန်ခရီးသွားခြင်း တွင်းပေါက်များနှင့် အချိန်၏မူလအစတွင် ကွမ်တမ် ဆင်ဂူလာရတီ မပါသော စကြဝဠာတို့ တည်ရှိနိုင်မှုအား ဆွေးနွေးခဲ့သည်။

## ရုပ်ရှင် 
၁၉၉၁ ခုနှစ်တွင် Errol Morris သည် စတီဖင်ဟော့ကင်းအကြောင်း အတ္ထုပ္ပတ္တိဇာတ်လမ်းကားရိုက်ကူးခဲ့သည်။ သို့သော်လည်း ယင်းဇာတ်ကားသည် စတီဖင်ဟော့ကင်း၏ အတ္ထုပ္ပတ္တိကိုသာ ရိုက်ကူးခဲ့ခြင်းဖြစ်ပြီး စာအုပ်ဗားရှင်းအကြောင်း မဟုတ်ခဲ့ပေ။

## ကိုးကား 
## ပြင်ပ လင့် 
* Photos of the first edition of *A Brief History of Time*
မွန်ပြည်နယ်၏ အလံတော်

**မွန်ပြည်နယ်အလံ** မှာ အနီရောင်နောက်ခံတွင် ရွှေရောင်ဟင်္သာငှက်ရုပ်ပုံကို ရေးထိုးထားသည်။ အလံတော်၏ အရွယ်အစားမှာ အလျား ၆ ပေ၊ အနံ ၄ ပေ ဖြစ်သည်။ အလံသစ်ကို ၂၀၁၈ ခုနှစ် ဇွန်လ ၈ ရက်နေ့တွင် ကျင်းပသော ဒုတိအကြိမ် မွန်ပြည်နယ် လွှတ်တော် ဒသမ ပုံမှန် အစည်းအဝေး (သတ္တမနေ့) တွင် အတည်ပြုခဲ့သည်။

## သမိုင်းကြောင်း 
ယခင်အစိုးရများ လက်ထက်က မွန်ပြည်နယ် ကိုယ်စားပြုအလံသည် ရွှေဟင်္သာ (အဖို) နှင့် နောက်ခံအပြာရောင်ဖြစ်ပြီး ရွှေဟင်္သာ၏ အောက်ခြေ၌ မွန်ပြည်နယ် ဟု စာတမ်းပါရှိသည့် အလံကို အသုံးပြုခဲ့သည်။

မွန်ပြည်နယ် အစိုးရအဖွဲ့တွင် တရားဝင် အသုံးပြုမည့် အလံသစ်ကိစ္စကို ၂၀၁၈ခုနှစ် ဇွန်လ ၅ ရက်နှင့် ၆ ရက်တို့၌ ပြည်နယ်အစိုးရအဖွဲ့၊ ပြည်နယ်လွှတ်တော် ကိုယ်စားလှယ်တို့က ဆွေးနွေးခဲ့ကြပြီး ရွှေဟင်္သာပါသည့် အလံတော်၏ နောက်ခံရောင်ကို အနီနှင့် အပြာ နှစ်မျိုး ရွေးချယ်ကာ ဇွန် ၇ ရက်က ပြည်နယ် လွှတ်တော် အစည်းအဝေးသို့ တင်သွင်းခဲ့ပြီး ဇွန်လ ၈ ရက်နေ့တွင် နောက်ခံအနီရောင်ကို ရွေးချယ် အတည်ပြုခဲ့သည်။

## အလံသစ်အဆိုပြုမှုများ 
အောက်ပါတို့မှာ ပြည်နယ်လွှတ်တော်ကိုယ်စားလှယ်တို့က ဆွေးနွေးခဲ့ကြသော အလံဒီဇိုင်းများဖြစ်ကြသည်။

File:Mon State flag proposal 1.svg|
FIle:Mon State flag proposal 2.svg|
FIle:Mon State flag proposal 3.svg|

## ကိုးကား
ပါဆက်

**Parsec** (သင်္ကေတ: pc) သည် နေအဖွဲ့အစည်းအပြင်ဘက် အရာဝတ္ထုများအား တိုင်းတာရာတွင် အသုံးပြုသည်။ ၁ parsec သည် အလင်းနှစ် ၃.၂၆ (၃၁ ထရီလီယံ ကီလိုမီတာ သို့မဟုတ် ၁၉ ထရီလီယံမိုင်ခန့်) ကွာဝေးသည်။ အနီးဆုံးကြယ်ဖြစ်သော ပရိုဆီမာ စင်တောရိသည် နေမှ ၁.၃ parsec ကွာဝေးသည်။ parsec အား အသုံးပြုရန် ဗြိတိသျှလူမျိုး နက္ခတ္တပညာရှင် Herbert Hall Turner မှ ပထမဆုံး အကြံပေးခဲ့သည်။ parsec ကို အနီးဆုံးအကွာအဝေးဖြစ်သော နဂါးငွေ့တန်း ဂယ်လက်ဆီအတွင်း တွင်ကျယ်စွာ အသုံးပြုခဲ့သည်။ သို့သော် ပိုဝေးသော ဂယ်လက်ဆီများအား တိုင်းတာရာတွင် parsec နှင့် မလုံလောက်တော့သဖြင့် *kilo*parsecs၊ *mega*parsecs၊ *giga*parsecs စသည်ဖြင့် အသုံးချခဲ့သည်။ ယင်းတို့သည် အဝေးဆုံး ဂယ်လက်ဆီများဖြစ်သော ကွေဆာများနှင့် နက်ဗျူလာများ အစရှိသော မဟာစကြဝဠာအား တိုင်းတာရန် ဖြစ်သည်။

## ၁ parsec အောက်အကွာအဝေး
ကြယ်တစ်စင်းတည်းအား တိုင်းတာလျင် ပမဏနည်းပါးသည့် parsec အား အသုံးချသည်။ ဥပမာဆိုရသော် 
* ၁ AU သည် ၅×၁၀-၆ parsec ထက် မပိုပေ။
* အဝေးဆုံးအကွာအဝေးတွင် ရောက်ရှိနေသော လူလုပ် အာကာသယာဉ် ဗွိုင်ယေဂျာ ၁ သည် ၀.၀၀၀၆ parsec ထိသာရောက်ရှိသည်။ ယင်းအတွက် ဗွိုင်ယေဂျာ ၁ သည် ၃၅ နှစ်တိုင် ခရီးနှင်ခဲ့ရသည်။
* Oort Cloud သည် ခန့်မှန်းခြေအချင်းအားဖြင့် ၀.၆ parsec ရှိသည်။
 ၄၈၉၀) ရှိသည်။]]

ကဏ္ဍ:အလျား၏ ယူနစ်များ
ကဏ္ဍ:နက္ခတ္တဗေဒ အတိုင်းအတာ ယူနစ်များ
မြန်မာနိုင်ငံလေကြောင်းနှင့်အာကာသပညာတက္ကသိုလ်

**မြန်မာနိုင်ငံလေကြောင်းနှင့်အာကာသပညာတ္ကသိုလ်** () သည်  မန္တလေးတိုင်းဒေသကြီး မိတ္ထီလာမြို့တွင် တည်ရှိပြီး လေကြောင်း နှင့် အာကာသ ဆိုင်ရာ အင်ဂျင်နီယာ ပညာရပ်များကို ပို့ချပေးနေသော တက္ကသိုလ် တစ်ခု ဖြစ်သည်။ လေကြောင်း နည်းပညာ များနှင့်ပတ်သတ်သော ဘွဲ့ကြိုသင်တန်း ဘွဲ့လွန်သင်တန်းများကို တက်ရောက်သင်ယူနိုင်သည်။ ၂၀၀၂ တွင် နိုင်ငံတော်အေးချမ်းသာယာရေးနှင့်ဖွံ့ ဖြိုးရေးကောင်စီ အစိုးရသည် တရုတ်နှင့်ရုရှား ထံမှ အကူအညီ ရယူ၍ မြန်မာလေတပ် ဌာနချုပ် တည်ရှိရာ မိတ္ထီလာမြို့တွင် တည်ဆောက်ခဲ့သည်။ မြန်မာနိုင်ငံလေကြောင်းနှင့် အာကာသ ပညာတက္ကသိုလ်(မိတ္ထီလာ)အား ၂၀၀၂ ခုနှစ် ဩဂုတ် ၁ရက်နေ့တွင် စတင်ဖွင့်လှစ်ခဲ့သည်။

## သင်တန်းများ 
ခြောက်နှစ် သင်ယူရမည် လေကြောင်းအင်ဂျင်နီယာ သင်တန်း များ (BE) တစ်နှစ် သင်ယူရမည် ဘွဲ့လွန်သင်တန်းများ တက်ရောက်နိုင်သည်။

### ဘွဲ့ 
* စက်နှင့်ပျံသန်းယာဉ် အင်ဂျင်နီယာသင်တန်း (BE.Aerospace-Propulsion and Flight Vehicles)
* လေကြောင်းအီလတ်ထရောနစ် အင်ဂျင်နီယာသင်တန်း (BE.Aerospace-Avionics)
* လျှပ်စစ် နှင့် တိုင်းတာပစ္စည်း အင်ဂျင်နီယာသင်တန်း (BE.Aerospace-Electrical Systems and Instrumentation)
* လောင်စာ နှင့် တွန်းကန်ပစ္စည်း အင်ဂျင်နီယာသင်တန်း (BE.Aerospace-Fuel and Propellant Engineering)
* အာကာသစနစ် အင်ဂျင်နီယာ သင်တန်း (BE.Aerospace-Space Systems Engineering)

### ဘွဲ့လွန်ဒီပလိုမာ 
* လေဆိပ် စီမံခန့်ခွဲမှု နည်းပညာ (Dip.A.M.)
* Aerospace Materials Technology (Dip.A.M.Tech.)
* Airport Engineering (Dip.A.Engg.)
* Space Technology (Dip.S.Tech.)

### ဒီပလိုမာ 
* Avionic Technology (Dip.A.Tech.)
* Electrical & Instrumentation Technology (Dip.E.I.Tech.)
* Engine and Airframe Technology (Dip.E.A.Tech.)

### အဓိကဌာနများ 
* စက်နှင့်ပျံသန်းယာဉ် ဌာန
* လေကြောင်းအီလတ်ထရောနစ် ဌာန
* လျှပ်စစ်နှင့်တိုင်းတာပစ္စည်း ဌာန
* လောင်စာနှင့်တွန်းကန်ပစ္စည်း ဌာန
* အာကာသစနစ် အင်ဂျင်နီယာ ဌာန

## ကိုးကား
ကြယ်တာရာ စွန့်စားရေးခရီး (ရုပ်ရှင်)

ကြယ်တာရာ စွန့်စားရေးခရီး () ဇာတ်ကားသည် အာမေရိကန် သိပ္ပံစိတ်ကူးယာဉ်ဇာတ်လမ်းတွဲဖြစ်သည်။ ပထမဆုံး ဇာတ်လမ်းတွဲအား ၁၉၉၆ ခုနှစ်တွင် အပိုင်း ၃ ခုဖြင့်စတင်ခဲ့သည်။ ယင်းဇာတ်ကားသည် ၂၃ ရာစုမှ ကြယ်တာရာကြား စွန့်စားခရီးသွားသူ ကပ္ပတိန် တီခတ်အကြောင်း ဇာတ်ကြောင်းလုပ်ထားပြီး *United Federation of Planets* ဟူသောအဖွဲ့အစည်းမှ *Starship Enterprise* ၏ အဖွဲ့ဝင်တစ်ယောက်ဖြစ်သည်။ Star Trek ဇာတ်ကားသည် သိပ္ပံစိတ်ကူးယာဉ်ဇာတ်လမ်းပြင်ပကမ္ဘာတွင် များစွာလွှမ်းမိုးမှု ရှိခဲ့သည်။ ယင်းသည် နည်းပညာဖန်တီးမှုပေါင်းများစွာအား တွန်းအားပေးခဲ့သည်။
နတ်ရွာမိုး

အောင်မြင် စာပေတိုက်မှ လုံးချင်းဟာသစာအုပ်များရေးသော ကလောင်ရှင် ဖြစ်သည်။

ကဏ္ဍ:မြန်မာ အမျိုးသား စာရေးဆရာများ
ကဏ္ဍ:မြန်မာ စာရေးဆရာများ
ရေကြည်မြို့နယ်

**ရေကြည်မြို့နယ်** သည် မြန်မာနိုင်ငံအောက်ပိုင်း၊ ဧရာဝတီတိုင်းဒေသကြီး ကျုံပျော်ခရိုင်ရှိ မြို့နယ်တစ်ခုဖြစ်သည်။ မြို့နယ်ရုံးစိုက်ရာမြို့မှာ ရေကြည်မြို့ ဖြစ်သည်။

## ဓာတ်ပုံများ

File:De Pa Yone Entrance.jpg
File:Railway in Yekyi.jpg
File:De Pa Yone Pagoda.jpg
File:De Pa Yone.jpg

## ကိုးကား
ရေကြည်မြို့

**ရေကြည်မြို့** သည် မြန်မာနိုင်ငံအောက်ပိုင်း၊ ဧရာဝတီတိုင်းဒေသကြီး ကျုံပျော်ခရိုင်ရှိ ရေကြည်မြို့နယ်၏ မြို့နယ်ရုံးစိုက်ရာမြို့ ဖြစ်သည်။

## ကျန်းမာရေး 
*မြို့နယ်ပြည်သူဆေးရုံ၊ရေကြည်မြို့

## အားကစား 
*ရေကြည်မြို့ဘောလုံးအားကစားကွင်း

## ထင်ရှားသည့် ပုဂ္ဂိုလ်များ 
* တင်မောင်ဝင်း - ဒုတိယဗိုလ်ချုပ်ကြီး (ငြိမ်း)၊ ဧရာဝတီတိုင်းဒေသကြီး ဝန်ကြီးချုပ်

## ကိုးကား
ကန်ကြီးထောင့်မြို့

**ကန်ကြီးထောင့်မြို့** သည် မြန်မာနိုင်ငံအောက်ပိုင်း၊ ဧရာဝတီတိုင်းဒေသကြီး ပုသိမ်ခရိုင်ရှိ ကန်ကြီးထောင့်မြို့နယ်၏ မြို့နယ်ရုံးစိုက်ရာမြို့ ဖြစ်သည်။

## ကိုးကား
Astronomical unit

**Astronomical Unit** (သင်္ကေတ **au**, **AU** သို့မဟုတ် **ua**) ဆိုသည်မှာ နေမှ ကမ္ဘာမြေသို့ အကွာအဝေးဖြစ်ပြီး အတိအကျဆိုလျင် ၁၄၉၅၉၇၀၇၀၀ မီတာ
 (၁၅ဝ၀ မီလီယံ ကီလိုမီတာခန့်၊ သို့မဟုတ် မိုင်သန်းပေါင်း ၉၃ မိုင်ခန့်) ဖြစ်သည်။ *AU* အား အဓိကအားဖြင့် နေအဖွဲ့အစည်းအတွင်း ဂြိုဟ်တစ်ခုနဲ့တစ်ခုအား တိုင်းတာရာတွင် အသုံးချသည်။ ၁၉၇၆ ခုနှစ်တွင် International Astronomical Union (IAU) မှ *AU* အဖြစ် စတင်အသုံးပြုခဲ့သည်။ 

:

## ကိုးကား 
ကဏ္ဍ:နက္ခတ္တဗေဒ အတိုင်းအတာ ယူနစ်များ
ကဏ္ဍ:အလျား၏ ယူနစ်များ
ရေးမြစ်

**ရေးမြစ်**သည် မြန်မာနိုင်ငံရှိ မြစ်တစ်စင်းဖြစ်ပြီး တနင်္သာရီတောင်တန်းမှ မြစ်ဖျားခံကာ မွန်ပြည်နယ်ကမ်းရိုးတန်းရှိ ကပ္ပလီပင်လယ်တွင်းသို့ စီးဝင်သည်။ ရေးမြစ်ဝ၏ အနောက်မြောက်ဘက် ၃ ကီလိုမီတာခန့်တွင် ဝကျွန်း တည်ရှိသည်။ ရေးမြစ်သည် မွန်ပြည်နယ်၊ ရေးမြို့၏ အရှေ့ဘက်ပိုင်းကို ဖြတ်၍ စီးဆင်းသွားသည်။

## အခြားကြည့်ရန် 
*မြန်မာနိုင်ငံရှိ မြစ်များ စာရင်း

## ကိုးကား 
## ပြင်ပလင့်ခ်များ 
*
ထားဝယ်မြစ်

**ထားဝယ်မြစ်**သည် မြန်မာနိုင်ငံရှိ မြစ်တစ်စင်းဖြစ်ကာ တနင်္သာရီတောင်တန်းများမှ စတင်မြစ်ဖျားခံကာ တနင်္သာရီတိုင်းဒေသကြီး ကမ်းရိုးတန်းရှိ ကပ္ပလီပင်လယ်တွင်းသို့ စီးဝင်သည်။ မြစ်၏အဆုံးပိုင်းမှာ မြောက်မှ တောင်သို့ စီးဆင်းပြီး ပင်လယ်တွင်းစီးဝင်ရာနေရာတွင် မြစ်ဝကျယ်ကို ဖြစ်ပေါ်စေသည်။ မြစ်ဝ၏ အနောက်ဘက်ပိုင်းတွင် ကျွန်းငယ်လေးများတည်ရှိသည်။

ထားဝယ်မြို့ သည် ထားဝယ်မြစ်ဝ၏ ၄၀ ကီလိုမီတာအကွာတွင် တည်ရှိသည်။

## အခြားကြည့်ရန် 
*မြန်မာနိုင်ငံရှိ မြစ်များ

## ကိုးကား 
## ပြင်ပလင့်ခ်များ 
*
*
လေညာမြစ်

**လေညာမြစ်** သို့မဟုတ် **လေညှာမြစ်** သည် မြန်မာနိုင်ငံရှိ မြစ်တစ်စင်းဖြစ်ပြီး တနင်္သာရီတောင်တန်းတွင် မြစ်ဖျားခံကာ မြိတ်မြို့အနီး တောင်ဘက် ၄၅ မိုင်ခန့်အကွာတွင် ကပ္ပလီပင်လယ်တွင်းသို့ စီးဝင်သည်။

## အခြားကြည့်ရန် 
*မြန်မာနိုင်ငံရှိ မြစ်များ စာရင်း
*လေညာ အမျိုးသားဥယျာဉ်

## ကိုးကား 
## ပြင်ပလင့်ခ်များ 
*
လေလွင့်ဂြိုဟ်

**လေလွင့်ဂြိုဟ်** () ဆိုသည်မှာ ကြယ်တာရာဂြိုဟ်၊ အတည်တကျမရှိ သွားလာနေသောဂြိုဟ်၊ လွင့်ချင်ရာလွင့်နေသောဂြိုဟ်၊ သို့မဟုတ် မိဘမဲ့ဂြိုဟ်ဟု
ခေါ်သည်။ ယင်းတို့သည် မိခင်နေအဖွဲ့အစည်းမှ တွန်းထုတ်ခံခဲ့ရကာ ဂယ်လက်ဆီအား တိုက်ရိုက်လှည့်ပတ်နေသော ဂြိုဟ်အမျိုးအစားပင်ဖြစ်သည်။
သူတို့သည် မည်သည့်ကြယ်တစ်စင်းကိုမျှ ဒြပ်ဆွဲအား သက်ရောက်မှု မရှိပေ။ ယင်းတို့သည် နဂါးငွေ့တန်း ဂယ်လက်ဆီ ထဲတွင် အရေအတွက်အားဖြင့် ဘီလီယံနှင့်ချီကာ တည်ရှိနိုင်သည်။

### စောင့်ကြည့် လေ့လာမှု
နေအဖွဲ့အစည်းပြင်ပဂြိုဟ်များအား ခြေရာခံနည်းအများစုသည် မိခင်ကြယ်အနား လှည့်ပတ်သည့်ဂြိုဟ်များအား အသုံးချသည့်နည်းလမ်းအပေါ်တွင် 
မှီခိုခဲ့ကြသည်။ ဒြပ်ဆွဲအား မိုက်ခရိုလန်ဆင်း (microlensing) နှင့် တိုက်ရိုက်ပုံဖော်ခြင်း နည်းလမ်းနှစ်ခုအား အသုံးပြုနိုင်သေးသည်။ 
အရွယ်အစားရှိသော လေလွင့်ဂြိုဟ်တစ်စင်းအား အနုပညာရှင်တစ်ယောက်မှ ပုံဖော်ထားပုံ]]

တိုက်ရိုက်ပုံဖမ်းခြင်းသည် နက္ခတ္တပညာရှင်များကို လေလွင့်ဂြိုဟ်များအား ဆက်တိုက်လေ့လာနိုင်စေသည်။ သို့သော်လည်း ငယ်ရွယ်ပြီး ကြီးမားသည့်ဂြိုဟ်များကိုသာ ယင်းနည်းလမ်းဖြင့် လေ့လာနိုင်ပေသည်။ အဘယ်ကြောင့်ဆိုသော် ယင်းတို့သည် ခြေရာခံနိုင်ရန် လုံလောက်သော ဓာတ်ရောင်ခြည်ဖြာထွက်မှုကို ထုတ်လွှတ်ပေးသောကြောင့် ဖြစ်သည်။ အခြားနည်းဖြင့်ဆိုရသော် မိခင်ကြယ်၏ အနှောက်အယှက်မပါဘဲ ဤနည်းလမ်းဖြင့် အလွယ်တကူ ခြေရာခံနိုင်သည်။

ဂြိုဟ်တစ်ခုသည် နောက်ခံကြယ်ရှေ့သို့ ဖြတ်သွားပါက ဒြပ်ဆွဲအားစက်ကွင်းသည် နောက်ခံကြယ်မှ အရာဝတ္တုအား မြင်နိုင်စေရန် တိုးပေးသည်။ ယင်းအား မိုက်ခရိုလန်းဆင်းဟု ခေါ်သည်။ မိုက်ခရိုလန်းဆင်းအား ဆက်တိုက်ဆိုသလို အသုံးမချနိုင်ပေ။ သို့သော် အိုမင်းပြီး သေးငယ်သောဂြိုဟ်များအား လေ့လာရာတွင် တိုက်ရိုက်ပုံဖမ်းခြင်းထက် ပိုမိုထိရောက်သည်။ စူးစမ်းလေ့လာသူများသည် သူတို့၏ စူးစမ်းရှာဖွေမှုများမှ ခန့်မှန်းချက်အရ နဂါးငွေ့တန်း ဂယ်လက်ဆီထဲတွင် ကြယ်တစ်စင်းတိုင်းအတွက် လေလွင့်ဂြိုဟ်
၂ စင်းသည်ရှိသည်ဟု ဖော်ပြခဲ့သည်။ အခြားသော ခန့်မှန်းချက်မှာ နဂါးငွေ့တန်း ဂယ်လက်ဆီတွင် ကြယ်များထက် လေလွင့်ဂြိုဟ်အရေအတွက်သည် အဆပေါင်း ၁ဝဝဝဝဝ ရှိသည်ဟုဆိုသည်။ ၂ဝ၁၂ ခုနှစ် နိုဝင်ဘာလတွင် ကမ္ဘာမြေမှ အလင်းနှစ် ၁ဝဝ အကွာတွင် လေလွင့်ဂြိုဟ်တစ်စင်းအား နက္ခတ္တပညာရှင်များက ရှာဖွေတွေ့ရှိခဲ့သည်။ မကြာသေးခင်က planemo 2M1207b ကဲ့သို့သော ပြင်ပြဂြိုဟ်အချို့အား ရှာဖွေတွေ့ရှိခဲ့သည်။ ယင်းသည် ကြယ်ပုညို 2M1207 အား လှည့်ပတ်နေသည်။ အချို့သော အာကာသကြားခံအရာဝတ္ထုများအား ကြယ်များဟုယူဆပါက အကျိုးအပဲများသည် ယင်းဂြိုဟ်အား ပေါင်းစပ်သွားနိုင်သည်။

## ဖြစ်နိုင်ဖွယ် လေလွင့်ဂြိုဟ်များ
ယင်းတို့သည် မိခင်ကြယ်များမှ တွန်းထုတ်ခံရသည့်ဂြိုဟ်များလော၊ သို့တည်းမဟုတ် ကြယ်ပုညိုများမှ စတင်ဖွဲ့တည်လာခဲ့ကြသည်လော ပြောပြနိုင်သည့်
နည်းလမ်းကား လောလောဆယ်တွင် မရှိသေးပေ။

## အခြားကြည့်ရန်
* ကြယ်ပုညို

## ကျမ်းကိုး
## ပြင်ပ လင့်
* Definition of a "Planet"  (Resolution B5 - IAU)
* Strange New Worlds Could Make Miniature Solar Systems Robert Roy Britt (SPACE.com) 5 June 2006 11:35 am ET
* The IAU draft definition of "planet" and "plutons"  press release
စစ်စတီစကိုးစစ်

**စစ်စတီစကိုးစစ်** () ဆိုသည်မှာ ဝက်များတွင် ရှိသော သံကောင် (တုတ်ကောင်)(တုတ်ပြားကောင်)၏တုတ်ကောင်ပေါက်လေးများ(cysticercus)သည် လူ၏ ခန္တာကိုယ်တစ်သျှူး တွင်းသို့ ကူးစက်ဖြစ်ပွားမှု (*Taenia solium*) ဖြစ်သည်။  လူများတွင် နှစ်ပေါင်းများစွာ ရောဂါလက္ခဏာ အနည်းအကျဉ်းမျှသာပြသခြင်း သို့မဟုတ် လုံး၀ မပြဘဲနေခြင်း များဖြစ်တတ်သည်။ အရေပြားနှင့် ကြွက်သားများတွင် နာကျင်မှုမရှိသော တစ်စင်တီမှ နှစ်စင်တီမီတာခန့်ရှိ အတုံးလိုက်အဖုအကျိတ် ဖြစ်ပေါ်နိုင်သည် သို့မဟုတ် ဦးနှောက်တွင် ထိခိုက်မှုရှိခဲ့ပါက နျူရို စစ်စတီစကိုးစစ်  ဦးနှောက်နှင့် အာရုံကြောဆိုင်ရာ (ထိခိုက်မှုဆိုင်ရာ)အသွင်အပြင်လက္ခဏာများ ပြတတ်သည်။  နှစ်၊ လ၊ ရှည်ကြာလာသော် ယင်းအဖုအကျိတ်များသည် နာကျင်လာခြင်း ရောင်ရမ်းလာခြင်းဖြစ်နိုင်သော်လည်း ပြန်ပျောက်သွားတတ်သည်။  ဖွံ့ဖြိုးဆဲ နိုင်ငံများတွင် ယင်းသည် တက်ခြင်း seizure၏ အခြေခံအကြောင်းရင်းတစ်ခုဖြစ်သည်။  တယ်နီအဲစစ်သည် သီးခြားရောဂါတစ်ခုဖြစ်ပြီး စိတ်ချလောက်အောင် သေချာစွာချက်မထားသော လုံလောက်စွာမကျက်သေးသော ဝက်သား ၏ စစ် တ်(cysts )ကို စားခြင်းမှဖြစ်ပေါ်သည်။  အချို့ ဒေသများတွင် လူဦးရေ၏ ၂၅ ရာခိုင်နှုန်းခန့်အထိ ဤသံကောင် ရောဂါရှိသည်ဟု ယူဆကြသည်။  စစ်စတီစကိုးစစ်သည် ဝက်နှင့် နွားများတွင်လည်း ဖြစ်ပွားတတ်သော်လည်း ၎င်းတို့သည် အများအားဖြင့် သက်တမ်းတိုသဖြင့် ရောဂါလက္ခဏာအသွင်အပြင် ပြခဲလှသည်။  ယင်းရောဂါသည် လျစ်လျူရှု ခံရသော အပူပိုင်းဒေသဆိုင်ရာ ရောဂါတစ်မျိုးဖြစ်သည်။

## ကိုးကား ရည်ညွှန်း စာရွက်စာတမ်းများ
မကွေးနည်းပညာတက္ကသိုလ်ဘားကမ့်

မကွေးမြို့ ကံပြားရွာတွင် ရှိသော မကွေးနည်းပညာတက္ကသိုလ်တွင် ပထမဦးဆုံးကြိမ် အဖြစ် နည်းပညာဆိုင်ရာ ဆွေးနွေးဖလှယ်ပွဲ ဖြစ်သည့်
ဘားကမ့်ကို ဩဂုတ်လ ၉ ရက် နေ့တွင် ကျင်းပခဲ့သည်။ တက်ရောက်သူအရေအတွက် ၇၀၀ ခန့်ရှိသည်။ ကျင်းပသည့် အချိန်မှာ နံနက် ၉ နာရီမှ ညနေ သုံးနာရီ အထိ ဖြစ်သည် 

## ကိုးကား
စလင်းမြို့နယ်

**စလင်းမြို့နယ်** သည် မြန်မာနိုင်ငံ၊ မကွေးတိုင်းဒေသကြီး၊ မင်းဘူးခရိုင်တွင် ပါဝင်သည့် မြို့နယ်တစ်ခုဖြစ်သည်။ဆင်ဖြူကျွန်းစလင်းမြို့နယ်ကို စလင်းမြို့ ဆင်ဖြူကျွန်းမြို့ဟူ၍မြို့နှစ်မြို့ဖြင့်ဖွဲစည်းထားသည်။မြို့နယ်ရုံးစိုက်ရာမြို့မှာ စလင်းမြို့ဖြစ်သည်။ဆင်ဖြူကျွန်းမြို့တွင် မြို့နယ်ခွဲရုံးစိုက်သည်။စလင်းဆင်ဖြူကျွန်းနယ်သည်ခေတ်အဆက်ဆက်တွင်ထင်ရှားခဲ့သည်။

*ဆင်ဖြူကျွန်းမြို့
ဆင်ဖြူကျွန်းမြို့တွင်မြို့ပေါ်ရပ်ကွက်၃ရပ်ကွက်နှင်သူကြီးပိုင်နယ်၅၁အုပ်စု ကျေးရွာပေါင်း
၂၁၆ရွာပါဝင်ပြီး

*စလင်းမြို့ 
စလင်းမြို့တွင်မြို့ပေါ်ရပ်ကွက်၆ရပ်ကွက်နှင့်သူကြီးပိုင်နယ်၅၁အုပ်စု ကျေးရွာပေါင်း၂၀၄ရွာပါဝင်သည်။

*လူဦးရေအိမ်ခြေ
အိမ်ခြေ-၄၃၀၂၀အိမ်
လူဦးရေ-လူဦးရေ၂၉၉၆၃၀

## ကိုးကား
ဥက္ကလာဦးစေတီ

**ဥက္ကလာဦးစေတီ**သည် ရန်ကုန်တိုင်းဒေသကြီး၊ သင်္ဃန်းကျွန်းမြို့နယ်၊ ပြည်သာယာလမ်း၊ ဥက္ကလာဦးစေတီလမ်း (အ.ထ.က(၂)သင်္ကန်းကျွန်းအနီး) တွင် တည်ရှိသည်။ စေတီတော်၏ပုံတော်မှာ မဟာဗောဓိစေတီပုံစံမျိုး ဖြစ်သည်။ လေးမျက်နှာရှိပြီး နှစ်ကျိပ်ရှစ်ဆူကျောင်းဆင်းတုတော်များမှာ အမြင့်တစ်ပေခန့်ရှိပြီး တင်ပျဉ်ခွေပုံဖြစ်သည်။ ကျောက်သားကို ထွင်းထားပြီး အပြင်မှ မှန်များ ကာရံထားသည်။ ဘုရားဒါယိကာမှာ ဟင်္သာတဆန်စက်ပိုင်ရှင် ဦးဘဦး ဖြစ်သည်။ (၁၉၅၂)ခုနှစ် တွင် တည်ထားကိုးကွယ်သည်။ ဘုရားဒါယိကာ ဦးဘဦးက အဘဘိုးမင်းခေါင် လွှဲအပ်လိုက်သော ယွန်းအုပ်ကို ထိပ်ဆုံးတွင်ငုံပြီး ဌာပနာထားသည်။ 

ဘုရားအနီးတွင် သာသနာ့အလင်းရောင် ဆုတောင်းပြည့်မြတ်စွာဘုရားတည်ရှိပြီး အဘဘိုးမင်းခေါင်တည်ထား ခဲ့သည်ဟူသော ယူဆချက်များလည်း ရှိသည်။ သာသနာ့အလင်းရောင်မြတ်စွာ ဘုရားကို မြေပိုင်ရှင် ဥက္ကာဦးမယ်တော်ကြီး ဒေါ်လှမေ နှင့် သမီးဒေါ်သိန်းလှ သားသမီးမြေးတစ်စုတို့မှ (ဝ.၃၉)  ဧက ကျယ်ဝန်းသည့်မြေကို လှူဒါန်းကာ စေတနာရှင်များမှ စုပေါင်းလှူဒါန်းမှုဖြင့် တည်ထားကိုးကွယ်ခဲ့သည်။

## ကိုးကား
ငဖဲမြို့နယ်

**ငဖဲမြို့နယ်** သည် မြန်မာနိုင်ငံ၊ မကွေးတိုင်းဒေသကြီး၊ မင်းဘူးခရိုင်တွင် ပါဝင်သည့် မြို့နယ်တစ်ခုဖြစ်သည်။ မြို့နယ်ရုံးစိုက်ရာမြို့မှာ ငဖဲမြို့ဖြစ်သည်။

## ကိုးကား
Metalcore

**Metalcore** သည် extreme metal နှင့် hardcore punk တို့ ပေါင်းစပ်ထားသည့် ဂီတအမျိုးအစားဖြစ်သည်။ breakdown အပေါ်အသားပေးမှုအပေါ်မှုတည်၍ ခွဲခြားထားသည်။ ၎င်းသည် နှေးကွေးပြီး ကြီးမားသော Moshing ကို ဖြစ်ပေါ်စေသည်။ Metalcote တီထွင်သော တီးဝိုင်းများမှာ Hogan’s Heros, Earth Crisis integrity တို့ဖြစ်ပြီး သူတို့သည် hardcore ဆီသို့ ဦးတည်ထားကြသည်။ နောက်ပိုင်းပေါ်ထွက်လာသည့် တီးဝိုင်းများမှာ Killswitch Engage, Underoath, All that remains, Trivium, As I Lay Dying, Bullet for My Vanentine, Parkway Drive, The Devil Wears Parada နှင့် Bary Tomorrow တို့ဖြစ်ပြီး metal သို့ အားပြုထားသည်။ Trivium, Alreyu, Bleeding Through နှင့် Unearth တို့ဖြစ်ပြီး ၂၀၀၀ခုနှစ်အတွင်းမှာ metalcore ကို ပိုမိုတိုးတက်သောအဆင့်သို့ လွှမ်းမိုးနိုင်ခဲ့သည်။

## သမိုင်းကြောင်း 
Black Flag နှင့် Bad Brains တို့ hardcore တီးဝိုင်းများဖြစ်ပြီး Black Sabbath ကို လေးစားကာ အတုယူလာခဲ့သည်။ British Street Punk အုပ်စုများဖြစ်သည့် Discharge နှင့် The Exploited တို့သည် heavy metalမှ စိတ်ကူးညဏ်များ ကွန့်မြူးလာခဲ့သည်။ Misfit ၏ Earth A.D album သည် thrash သို့အရေးပါသော လွှမ်းမိုးမှုတစ်ခုဖြစ်လာခဲ့သည်။ သို့သော်လည်း metal နှင့် punk တို့၏ယဉ်ကျေးမှုနှင့် ဂီတတို့သည် ၁၉၈၀၏နှစ်ဝက်ကိုဖြတ်၍ သီးခြားတည်ရှိသည်။ Metalcore မှုလအဖြစ် crossover အုပ်စုကို ရည်ညွန်းသည်။ Hardcore Punk အုပ်စုများဖြစ်သော Corrosion of Conformity, Dirty Rotten Imbeciles နှင့် Suicida Tendencies တို့သည် thrash metal အုပ်စုများဖြစ်သော Metallica နှင့် Slayer တို့နှင့်ယှဉ်၍ တီးခဲ့ကြသည်။ Cro-Mags, Murphy’s Law, Agnostic Front နှင့် Warzone တီးဝိုင်းတို့သည် ၁၉၈၄ တွင် လွှမ်းမိုးလာခဲ့သည်။ အခြား New York metal လွှမ်းမိုးမှုများမှာ ၁၉၈၂တွင် တည်ထောင်ခဲ့သော Crumbsucker ကို ညွန်းဆိုနိုင်သည်။ Hogan’s Heroes ကို ၁၉၈၄ တွင် New Jersey တွင် ဖွဲ့စည်းခဲ့သည်။ ၁၉၈၅ တွင် hardcore breakdown ၏ ဖွံဖြိုးမှုအဖြစ် Bad Brain၏ reggae နှင့် metal ကိုရောစပ်ခြင်းဖြစ်သည်။ ငုင်းသည် Moshing ကို အားပေးထားသည်။ ၁၉၈၆ တွင် Agnostic Front၏ Cause for Alarm သည် hardcoreနှင့် metal ကိုရောနှောထားခြင်းဖြစ်သည်။ ၁၉၈၇ Metallica သည် Discharge နှင့် Misfits တို့ ချီးကျူးဂုဏ်ပြုခဲ့သည်။
ကနေဒါနိုင်ငံ၏ အစိုးရ

ကနေဒါနိုင်ငံသည် ဗြိတိသျှဓနသဟာယ နိုင်ငံများတွင် ပါဝင်၍ ဂရိတ်ဗြိတိန်နှင့်လည်းကောင်း၊ အခြားသော ဒိုမီနီယန် နိုင်ငံများနှင့်လည်းကောင်း တန်းတူကိုယ်ပိုင်အုပ်ချုပ်ရေး ရရှိသော နိုင်ငံဖြစ်သည်။ သို့သော် ၁၈၆၇ ခုနှစ် ဗြိတိသျှ မြောက်အမေရိက အက်ဥပဒေတွင် ပါဝင်သော အခြေခံဥပဒေကို ကနေဒါပါလီမန်က ထပ်မံပြင်နိုင်သည့်အပြင် ကနေဒါနိုင်ငံအတွက် အပြီးသတ် အယူခံ တရားရုံးတော်သည် ပရီဗီကောင်စီပင် ဖြစ်နေသေးသည်။ မည်သို့ဖြစ်စေ အထက်ပါ ကိစ္စနှစ်ရပ်စလုံးကို ကနေဒါပါလီမန်၏ ထောက်ခံချက် ရရှိမှသာ သက်ဆိုင်ရာတို့က ဆောင်ရွက်ကြသည်။ 

ကနေဒါ ဒိုမီနီယန် နိုင်ငံအတွင်း၌ ပြည်နယ် ၉ ခုနှင့် နယ်ကြီး ၂ ခုရှိ၍ အမေရိကန် ပြည်ထောင်စုကဲ့သို့ ပြည်နယ်များကို စုပေါင်းထားသည်။ သို့သော် အခြေခံဥပဒေတွင် ပြည်နယ်များအတွက် အာဏာများကို ဖော်ပြ၍ ကြွင်းသောအာဏာများကို ဗဟိုအစိုးရသို့ အပ်နှင်းသည်ဟုဆိုထားရာ ကနေဒါအစိုးရသည် အမေရိကန် ပြည်ထောင်စု ဗဟိုအစိုးရထက် အာဏာပို၍ ရရှိသည်။ အုပ်ချုပ်ပုံစနစ်မှာ ဗြိတိသျှစနစ်အတိုင်း ဖြစ်သည်။ ဗြိတိသျှဘုရင်က ထိုင်နိုင်ငံအား အုပ်ချုပ်ရန် ဘုရင်ခံချုပ် ခန့်အပ်ထားသော်လည်း ဘုရင်ခံချုပ်မှာ ဩဇာအာဏာမရှိပေ။ ကနေဒါ အစိုးရ ဝန်ကြီးများ၏ အကြံပေးချက်အတိုင်း ဆောင်ရွက်ရသူဖြစ်သည်။ ကနေဒါနိုင်ငံ အုပ်ချုပ်ရေးတွင် လက်တွေ့ ဩဇာအာဏာ အရှိဆုံးမှာ ဝန်ကြီးချုပ်ဖြစ်သည်။ အစိုးရအဖွဲ့တွင် ဝန်ကြီး ၂၀ ထက်မနည်းရှိ၍ ထိုသူများသည် အုပ်ချုပ်ရေးဆိုင်ရာ ဌာနများ၏ အကြီးအကဲ တာဝန်ခံများဖြစ်သည်။ ပြည်ပရေးရာဌာနကို ဝန်ကြီးချုပ်ကသာ တာဝန်ယူလေ့ရှိသည်။

ကနေဒါပါလီမန်တွင် လွှတ်တော် ၂ ရပ်ရှိသည်။ အထက်လွှတ်တော်တွင် ရာသက်ပန် ကိုယ်စားလှယ် ၁၀၂ ဦးပါဝင်၍ ယင်းတို့အား ကနေဒါပရီဗီကောင်စီ၏ အကြံပေးချက်အရ ဘုရင်ခံချုပ်က ခန့်ထားသည်။ အောက်လွှတ်တော်မှ အတည်ပြုပြဋ္ဌာန်း တင်ပို့လိုက်သော ဥပဒေကြမ်းများအား အထက်လွှတ်တော်က ပယ်ချနိုင်ခွင့် တချက်လွှတ်အာဏာ ရှိသော်လည်း အထက်လွှတ်တော်တွင် နိုင်ငံရေးအာဏာ အနည်းငယ်မျှသာ ရှိသည်။ 

အောက်လွှတ်တော်မှာ ပြည်သူတို့က ရွေးကောက်တင်မြှောက်လိုက်သော ကိုယ်စားလှယ်များ ပါဝင်သည်။ သာမန်အားဖြင့် သက်တမ်းမှာ ၅ နှစ်ဖြစ်သည်။ ၁၈၆၇ ခုနှစ် ဗြိတိသျှ မြောက်အမေရိက အက်ဥပဒေအရ ကွီဗက်နယ်၏ ကိုယ်စားလှယ်ဦးရေကို ၆၅ ဦး သတ်မှတ်ထားသည်။ အခြားပြည်နယ်များမှာ လူဦးရေအလိုက် ကိုယ်စားလှယ်များ စေလွှတ်ခွင့်ရှိသည်။

ဒိုမီနီယန်နိုင်ငံတွင်းရှိ ပြည်နယ်တိုင်း၌ ဘုရင်ခံအသီးသီးရှိ၍ ဥပဒေပြုလွှတ်တော်များလည်း ရှိသည်။ ဥပဒေပြုလွှတ်တော် ၂ ရပ်ရှိသော ကွီဗက်ပြည်နယ်မှတပါး အခြားပြည်နယ်များတွင် ဥပဒေပြုလွှတ်တော် တစ်ရပ်စီသာ ရှိသည်။ ထို့အပြင် ပြည်နယ်ဥပဒေပြုလွှတ်တော်သို့ တာဝန်ခံရသော ပြည်နယ်အစိုးရအဖွဲ့ ခေါင်းဆောင် ဝန်ကြီးချုပ်သည် ပြည်နယ်အုပ်ချုပ်ရေး အကြီးအကဲဖြစ်သည်။ အထက်တွင် ဖော်ပြခဲ့သည့်အတိုင်း ပြည်နယ်များ၏ အာဏာများကို ကန့်သတ်ထားသည်။ ဗဟိုအစိုးရက ပြည်နယ် ဥပဒေပြုလွှတ်တော်က ပြဋ္ဌာန်းသော အက်ဥပဒေများကို ပယ်ဖျက်နိုင်သည်။ သို့သော် ထိုသို့ကား ပြုခဲလှသည်။ ပြည်နယ်ဆိုင်ရာ ကိစ္စများကို ပြည်နယ်အစိုးရအဖွဲ့များက ဆောင်ရွက်၍ တစ်နိုင်ငံလုံးနှင့် သက်ဆိုင်သော ကိစ္စရက်များအား ဒိုမီနီယန်အစိုးရအဖွဲ့က ဆောင်ရွက်သည်။ ထိုအစိုးရအဖွဲ့နှင့် ဘုရင်ခံချုပ် ရုံးထိုင်ရာဌာနမှာ ကနေဒါနိုင်ငံ၏ မြို့တော် အော့တဝမြို့ဖြစ်၍ ထိုမြို့တော်တွင် ကနေဒါနိုင်ငံ ပါလီမန် အဆောက်အအုံ ရှိသည်။

## ကိုးကား
နက်ဗျူလာများနှင့် ကြယ်အုပ်စုတို့၏ ယေဘုယျ အမျိုးအမည်စာရင်း

﻿ သည် တောက်ပသောကြယ်များနှင့် လက်မောင်းတံများစွာဖြင့် ပြည့်နေသည်၊ အပြာရောင်ကြယ်အုပ်စုနှင့် အနက်ရောင် ဖုန်လမ်းကြောင်းတို့ပါဝင်ကာ ယင်းသည် အလင်းနှစ် ၃ဝဝဝဝ အထိရှည်လျားပြီး ကမ္ဘာမြေမှ အလင်းနှစ်သိန်းပေါင်း ၆၈ ကွာဝေးသည်။ ကြယ်စုတန်း အာရှာ မေဂျာထဲတွင် တယ်လီစကုပ်ငယ်ဖြင့် မြင်နိုင်သည်။]]
**နက်ဗျူလာများနှင့် ကြယ်အုပ်စုတို့၏ ယေဘုယျ အမျိုးအမည်စာရင်း** (အတိုကောက် NGC) သည် နက္ခတ္တဗေဒတွင် ကောင်းကင်ယံမှ ပစ္စည်းအမျိုးအစားများအား ပြုစုထားသော စာရင်းတစ်ခု ဖြစ်သည်။ ယင်းအား ဂျွန် ဟာရှယ်၏ *နက်ဗျူလာများနှင့် ကြယ်အုပ်စု စာရင်း*အား ပြန်လည်ပြင်ဆင်မွမ်းမံထားသော စာရင်းသစ်ဖြစ်သည်။ ၁၈၈၈ ခုနှစ်တွင် ဂျွန် လူးဝစ် အီမီဒရီယာဆိုသူက ပြန်လည်ပြုစုခဲ့သည်။ NGC တွင် NGC အရာဝတ္ထုဟုသိထားသည့် အရာဝတ္ထုပေါင်း ၇၈၄ဝ ခုပါဝင်သည်။ ဒရီယာသည် သူ၏ပထမဆုံး ပုံနှိပ်သည့်စာအုပ် အညွန်းစာရင်း (အတိုကောက် IC) အား ၁၈၉၅ ခုနှစ်တွင် အရာဝတ္ထုပေါင်း ၁၅၂ဝ ခုပါဝင်ပြီး ၁၉ဝ၈ ခုနှစ် ဒုတိယအကြိမ်ပုံနှိပ်ရာတွင် အရာဝတ္ထုပေါင်း ၃၈၆၆ ခုပါဝင်သည်။
ကောင်းကင်ယံတောင်ဘက်ပိုင်း၏ အရာဝတ္ထုများကို ဂျွန် ဟာရှယ် သို့မဟုတ် ဂျိမ်း ဒန်လော့တို့က စာရင်းပြုစုထားခြင်း ဖြစ်သည်။
 လေးမျိုး ထိပ်ပိုင်းဝဲယာဘက်မှ နာရီလက်တံပြောင်းပြန်အတိုင်း NGC 6543, NGC 7662, NGC 6826, and NGC 7009]]

## ကျမ်းကိုး
Melodic metalcore

**Melodic Metalcore** သည် metalcore ၏ မျိုးခွဲတစ်ခုဖြစ်ပြီး melodic death metal မှ စိတ်ကူးညဏ်သစ်ဖြစ်သည်။ guitar riff, blast beat တို့နှင့် ထူးခြားပြီး breakdowns ပုံစံမျိုးဖြစ် သည်။ vocal ကို ဟိန်းဟောက်သံများ၊ စူးရှသံများနှင့် ရှင်းလင်းသည့် သီဆိုပုံများဖြစ် စီစဉ်ထားသည်။

### သမိုင်း
၂၀၀၀ အစောပိုင်းတွင် စတင်ခဲ့ပြီး ဇစ်မြစ်ကို melodic death metal sound များထဲတွင် လိုက် ရှာဖွေနိုင်သည်။ ၂၀၀၄ခုနှစ်တွင် Shadow Fall ၏ “The Within” album သည် Billboard album chart တွင် နံပါတ် ၂၀ နေရာသို့ ရောက်ရှိခဲ့သည်။ All that Remains ၏ single သီချင်း Two Weeks သည် United States မှ Mainstream Rock Track chart တွင် နံပါတ် ၉ နှင့် Modern Rock Tracks chart တွင် နံပါတ် ၃၈ နေရာသို့ ရောက်ရှိခဲ့သည်။ ၂၀၀၇ တွင် As I Lay Dying ၏ Nothing Left သီချင်းသည် Grammy award အတွက် “Best Metal Performance” အမျိုးအစားတွင် နာမည်သွင်း ခြင်းခံရသည်။ As I Laying Dying တီးဝိုင်း၏ “An Ocean Between Us” album စီးပွားရေးအရ အောင်မြင်ခဲ့ပြီး ထွက်ထွက်ချင်း Billboard 200 တွင် နံပါတ် ၈ နေရာသို့ ရောက်ရှိခဲ့သည်။ Wesh metalcore တီးဝိုင်း Bullet for My Valentine ၏ တတိယမြောက် album “Fever” သည် ထွက်ထွက်ချင်းတွင် နံပါတ် ၃ နေရာသို့ ရောက်ရှိခဲ့ပြီး ပထမအပတ်ထဲတွင် အချပ်ရေ ၇၁၀၀၀ ကျော် United States တွင် ရောင်းချနိုင်ခဲ့သည်။ ၂၀၁၀ ခုနှစ် အတောအတွင်း UK တွင် ၂၁၀၀၀ ကျော် ရောင်း ချနိုင်ခဲ့သည်။

### လက္ခဏာ သွင်ပြင်များ
Melodic Metalcore တီးဝိုင်းများသည် guitar riff များတွင် လွှမ်းမိုးခဲ့ပြီး ဆွီဒင် melodic death metal တီးဝိုင်းများ ရေးသားသည့် ပုံစံများကို ယူထားခဲ့သည်။ အထူးသဖြင့် At the Gates, Arch Enemy, In Flames နှင့် Soilwork တီးဝိုင်းတို့ဖြစ်သည်။ သူတို့သည် ပြင်းထန်သော melody ဖြစ်စေရန် ဂရုစိုက်သည်။ melodic metalcore အများစုသည် ဟိန်းဟောက်သံ၊ စူးရှသံများဖြင့် ရှင်း လင်းစွာသီဆိုကြသည်။ စည်းဝါးကျသည့် guitar riff များ၊ tremolo picking များ၊ double bass drum များနှင့် ထူးခြားပြီး breakdown ပုံစံမျိုးဖြစ်သည်။ တချို့တီးဝိုင်းများသည် guitar solo များဖြင့် ထူးခြားသည်။

## ကိုးကား
Mathcore

**Mathcore** ကို math metal ဟုလည်းသိရှိကြပြီး စည်းဝါးကျကျပေါင်းစပ်မှုနှင့် mathcore ၏ dissonant style ဖြစ်သည်။ ဤပုံစံကို Converge၊ Coalesce၊ Both နှင့် The Dillinger Escape Plan တို့ တီထွင်ခဲ့သည်။ mathcore စကားရပ်သည် analog နှင့် math rock တို့၏ စိတ်ကူးဉာဏ်သစ်တစ်မျိုးဖြစ်သည်။ math rock နှင့် mathcore နှစ်ခုစလုံးသည် တစ်မူထူးခြားသော time signature များကို သုံးထားသည်။ math rock အုပ်စုတွင် Slint၊ Don Caballero၊ Shellac နှင့် Drive Like Jehu တို့ပါဝင်ပြီး mathcore သည် metalcore နှင့် ဆက်စပ်နေသော်လည်း mathcore ၏ လွှမ်းမိုးမှုပါဝင်သည်။ ထင်ရှားသည့် mathcore အုပ်စုများသည် grindcore နှင့် ဆက်စပ်နေသည်။

## သမိုင်းကြောင်း 
Mathcore ၏ ရှေးဦးသာဓက အနေဖြင့် Black Flag တီးဝိုင်း၏ ၁၉၈၄တွင်ထွက်ရှိခဲ့သော “My War” albumသည် ဝါသနာရှင်များအတွက် ၇ မိနစ် metal သီချင်းနှင့် fusion-style time signature များ ပေါင်းစပ်ထားသည်။ mathcore အုပ်စုများသည် Black Flag ကို “Black on Black” album ဖြင့် ချီးကျူးဂုဏ်ပြုခဲ့သည်။
၁၉၉၀တွင် mathcore များအုပ်စုများဖွဲ့မိပြီး noisecore ဟု ဖော်ပြကြသည်။ Terrorize magazine မှ Kevin Stewart- Panko သည် Neurosis, Deadguy, Cave in, Today is the Day, The Dillinger Escape Plan, Converge, Coalesce, Candiria, Botch နှင့် Psyopus အုပ်စုများကို ဤတီးဝိုင်းများ
၏ sound များကို dynamic, violent, discordant, technical, brutal, off- killer, hardcore ၏ စိုးမိုးရောနှောမှုမရှိခြင်း၊ metal, prog, math-rock, grind နှင့် jazz ဟု ဖော်ပြကြသည်။

Mathcore သည် math rock လွှမ်းမိုးမှုကို ယူဆောင်ထားခြင်းဖြစ်သည်။(math rock နှင့်အတူ hardcore)၊ အစောပိုင်း hybrid ထဲတွင် ပါဝင်သော တီးဝိုင်းများမှာ Rorschach, Starkweather, Botch နှင့် Converge တို့ပါဝင်သည်။ ၁၉၉၀တွင် အုပ်စုအချို့စတင်၍ ပေါ်ထွက်လာသည်။ Massachusetts မှ Cave in, Connecticut မှ Cable, Kansas City မှ Coalesce နှင့် Switzerland မှ knt စသည့် တီးဝိုင်းပါသည်။ mathcore ဟုသော ဝေါဟာရသည် The Dillinger Escape Plan ၏ ပထမဆုံး album “Calculating Infinity” တွင် သုံးထားသည်။ The Dillinger Escape Plan သည် mathcore ကို တီထွင်သူ မကြာခဏမှတ်ယူကြသည်။ mathcore မတိုင်မီ ဤပုံစံသည် noisecore ဟုအမည်ရသည်။

၂၀၀၀ ခုနှစ်များ အစောပိုင်းတွင် mathcore တီးဝိုင်းစတင်၍ ပေါ်ထွက်လာသည်။ ထိုတီးဝိုင်းများသည် ရှားရှားပါးပါးဖော်ပြနိုင်သည်။ အများအားဖြင့် အဓိက mathcore တီးဝိုင်းများကို ကိုးကားထားသော mathcore တီထွင်သူများနှင့် ဆက်စပ်နေသည်။ Norma Jean ၏ အစောပိုင်းမှတ်တမ်းများကို Converge နှင့် Botch နှင့် မကြာခဏ နှိုင်းယှဉ်ကြသည်။ အခြားလွှမ်းမိုးမှုအဖြစ် mathcore တီးဝိုင်းကို Car Bomb, The Locust, Daughters, Some Girls, Look What I Did နှင့် The Number Twelve Looks Like You တို့နှင့် နှိုင်းယှဉ်နိုင်သည်။
Funk metal

**Funk Metal** (**thrash funk** (သို့) **funkcore**) သည် funk rock နှင့် heavy metal တို့ ပေါင်းစပ်ထားခြင်းဖြစ်သည်။

## သမိုင်းကြောင်း 
AllMusic သည် alternative တီးဝိုင်းများဖြစ်သော *Red Hot Chilli Pepper* နှင့် *Fishbone* တို့သည် metal ထက်ပြင်းထန်သော funk များတီးခတ်စဉ် ၁၉၈၀ ခုနှစ်များအလယ်တွင် funk metal ပြောင်းလဲတိုးတက်ခဲ့သည်ဟုဆိုသည်။ Faith No More သည် funk metal တီးဝိုင်းဟု ဖော်ပြခဲ့သည်။ *Rage Against the Machine* သည် funk နှင့် metal သာမက rap နှင့် punk rock ပါရောနှောခဲ့သည်။ primus တီးဝိုင်းသည် သူတို့၏ တီးဝိုင်းခေါင်းဆောင် Les Claypool သည် အမျိုးအစားခွဲခြားသည်ကို မကြိုက်သော်လည်း funk metal ဟုဖော်ပြခဲ့သည်။ *Rolling Stone* magazine မှ Living Colour တီးဝိုင်းကို “black-funk-metal pioneers” ဟု ဖော်ပြခဲ့သည်။ 

Alternative background မှ Bang Tango နှင့် Extreme တို့သည် သူတို့၏ဂီတပုံစံထဲသို့ funk ကို ပေါင်းစပ်ခဲ့ကြသည်။ thrash metal မှ Primus နှင့် Mordred တို့လည်း ပေါ်ထွက်လာခဲ့သည်။

## ကျမ်းကိုး
နိုက်ထရိုဂျင်

**နိုက်ထရိုဂျင်**သည် အက်တမ်အမှတ်စဉ်နံပါတ် ၇ ဖြစ်ပြီး သင်္ကေတ **N** ဖြင့်ဖော်ပြသည်။ နိုက်ထရိုဂျင်သည်
စကြဝဠာတွင် ဘုံကျသော ဒြပ်စင်ဖြစ်သည်။ နဂါးငွေ့တန်း ဂယ်လက်ဆီနှင့် နေအဖွဲ့အစည်းတွင် ခုနှစ်ခုမြောက်
အပေါများဆုံးဖြစ်ကာ ကမ္ဘာပေါ်တွင် ၇၈ ရာခိုင်နှုန်း တည်ရှိသည်။ နိုက်ထရိုဂျင်အား ရူပဗေဒပညာရှင်
စကောလူမျိုး ဒယ်နီယယ် ရူသာဖို့ဒ်မှ ၁၇၇၂ ခုနှစ်တွင် ရှာဖွေတွေ့ရှိခဲ့သည်။ လူသားတို့၏ခန္ဓာကိုယ်၌
နိုက်ထရိုဂျင် ၃ ရာခိုင်နှုန်း ပါဝင်သည်။ 

## ကိုးကား
ကဏ္ဍ:နိုက်ထရိုဂျင်
Ambient black metal

**Ambient black metal** သည် dark ambient (သို့) ambient music နှင့် black metal တို့နှင့် ပေါင်းစပ်ထားခြင်းဖြစ်သည်။ Chicago Reader မှ ဖော်ပြထားသည်မှာ သိမ်မွှေ့နှုးညံသော synthesizer များနှင့် လည်ချောင်းသံနှင့် အော်ဆိုထားခြင်းဖြစ်သည်။ synthesizer များ၊ ဂီတာများနှင့် bass အတူဖြတ်သန်း၍ ambient အခြေခံ riff များနှင့် ပေါင်းစပ်ထားခြင်းဖြစ်သည်။ Blast beat များနှင့် ရိုးရှင်းသော drum တီးခတ်ပုံများနှင့် မရှင်းလင်းသော၊ စူးရှသော vocal သံများလည်းပါဝင်သည်။ အနုပညာရှင်များသည် ambient အပိုင်းအစများနှင့်အတူ ဖရိုဖရဲ ပြိုကွဲစေသည်။
ဝါးရုံပင်ရွာ

**ဝါးရုံပင်ကျေးရွာ**သည် မန္တလေးတိုင်းဒေသကြီး၊ မန္တလေးခရိုင်၊ အမရပူရမြို့နယ် တွင် တည်ရှိသည်။ တည်နေရာ ကိုဩဒိနိတ်မှာ 21°50' 38.91"N, 96° 07' 44.45"E ဖြစ်သည်။ ဆောက်တောဝ(တောင်)ကျေးရွာအုပ်စုအတွင်း ပါဝင်သည်။

## အကျယ်အဝန်း 
အရှေ့နှင့်အနောက် အရှည်မှာ ပေ ၁၆၀၀ ဝန်းကျင် ရှိပြီး တောင်နှင့်မြောက်အရှည်မှာ ပေ ၈၀၀ ခန့်ရှိသည်။ အိမ်ခြေ ၁၆၀နှင့် အိမ်ထောင်စု ၁၈၂ စုရှိ၍ လူဦးရေ ၈၀၀ ကျော်ရှိသည်။ 

## ကိုးကွယ်မှု 
ကျေးရွာတစ်ရွာလုံးမှာ ဗုဒ္ဓဘာသာကို ကိုးကွယ်ကြသည်။ ထင်ရှားသော စေတီပုထိုးမှာ ရွှေသံဗိုလ်မြတ်စွာဘုရားဖြစ်သည်။

## ပညာရေး 
အခြေခံပညာမူလတန်းကျောင်းရှိသည်။

## ကျန်းမာရေး 
ကျေးလက်ကျန်းမာရေး ဆေးပေးခန်းတစ်ခု ရှိသည်။ ထိုဆေးခန်းကို သားဖွားဆရာမက အမြဲတာဝန်ယူထားသည်။

## စီးပွားရေး 
အဓိက စီးပွားရေးမှာ စိုက်ပျိုးရေးဖြစ်ပြီး အဓိကစိုက်ပျိုးရေးမှာ ဆန်စပါး၊နှမ်း တို့ဖြစ်သည်။ ဆည်ရေသောက်ဧရိယာအတွင်းရှိသဖြင့် တနှစ်ပတ်လုံး ဆည်ရေရရှိသည်။ တချို့ကသုံးသီးစိုက်၍ တချို့က တစ်နှစ်(၂)သီးစားပဲစိုက်ပျိုးသည်။

## ကိုးကား 
ကဏ္ဍ:မန္တလေးတိုင်းဒေသကြီးရှိ ရွာများ
ကဏ္ဍ:မန္တလေးခရိုင်
တန်ဂန်ရီကာနိုင်ငံ

အာဖရိကတိုက်၏ အ‌ရှေ့ဘက်ပိုင်းတွင် တန်ဂန်ယီးက အိုင် ကြီးနှင့် အိန္ဒိယသမုဒ္ဒရာအကြား၌ တည်ရှိ၍၊ ယခုအခါ ဗူရွန်ဒီ (ယခင် အူရွန်ဒီ)၊ အာဝမ်းဒါး (ယခင် ရူအန်းဒါး)နှင့် တန်ဂန် 
ယီးကနိုင်ငံတို့ တည်ရှိရာ နယ်‌မြေ‌ဒေသကြီးသည် ၁၈၈၄ ခုနှစ် မှအစပြု၍ ဂျာမန် အ‌ရှေ့အာဖရိက ကိုလိုနီနယ်ကြီး၌ အပါ အဝင် ဖြစ်လာခဲ့၏။ ပထမကမ္ဘာစစ်ကြီးအတွင်း၌ မဟာမိတ် 
တို့ကသိမ်းယူခဲ့၍ ‌နောင်အခါ ဗြိတိသျှနှင့် ဗဲလဂျီယန်အစိုးရ တို့က ခွဲ‌ဝေယူလိုက်ကြသည်။

ဗဲလဂျီယန်တို့သည် ရူအန်းဒါး နှင့်အူရွန်ဒီနယ်ပယ်တို့ကိုရရှိ၍ ဗြိတိသျှတို့သည် ‌ပေါ်တူဂီတို့ ရရှိသွားသည့် ကီယွန်ဂီ တြိဂံနယ်‌မြေမှ အပကျန်နယ်‌မြေ အားလုံးကို ရရှိခဲ့‌လေသည်။ ဗြိတိသျှတို့ လက်တွင်း‌ရောက်ရှိ သွား‌သောနယ်‌မြေကို တန်ဂန်ယီးကနယ်ဟု‌ခေါ်၏ ထိုနယ်‌မြေကို ဗြိတိသျှတို့က ၁၉၁၈ ခုနှစ် ၁၉၄၆ ခုနှစ်အထိ နိုင်ငံ‌ပေါင်းချုပ် ကြီး၏ အခွင့်အမိန့်အရ၎င်း၊ ၁၉၄၆ ခုနှစ်မှ ၁၉၆၁ ခုနှစ် ဒီဇင်ဘာလ ၉ ရက်‌နေ့အထိ ကုလသမဂ္ဂ ထိန်သိမ်းခံနယ် အဖြစ်၎င်း အုပ်ချုပ်ခဲ့‌လေသည်။

တန်ဂန်းယီးကနယ်သည် ၁၉၆၀ ပြည့်နှစ် စက်တင်ဘာလ တွင် တာဝန်ခံအုပ်ချုပ်‌ရေးရရှိပြီးလျှင် ၁၉၆၁ ခုနှစ် ‌မေလ ၁ ရက်‌နေ့မှ အစပြု၍ ကိုယ်ပိုင်အုပ်ချုပ်‌ရေး ရရှိခဲ့သည်။ ၁၉၆၁ 
ခုနှစ် ဒီဇင်ဘာလ ၉ ရက်‌နေ့မှအစပြု၍ ဗြိတိသျှ ဓနသဟာယ အတွင်း အချုပ်အချာအာဏာပိုင် လွတ်လပ်‌သောနိုင်ငံတစ်ခု ဖြစ်လာခဲ့၏။ ၁၉၆၂ ခုနှစ် ဒီဇင်ဘာလ ၉ ရက်‌နေ့တွင် 
သမ္မတနိုင်ငံ အုပ်ချုပ်‌ရေးစံနစ်ကို စတင်ကျင့်သုံးလာခဲ့သည်။

တန်ဂန်ယီးကနိုင်ငံ၏ ‌မြောက်ဘက်တွင် ကင်ညာနိုင်ငံ၊ ဝိတိုရိယအိုင်နှင့် ယူဂါန်ဒါနိုင်ငံတို့ တည်ရှိ၍ ‌တောင်ဘက်တွင် မာလဝီနိုင်ငံ၊ မာလာဝီအိုင်နှင့် ဇမ္ဗီယာနိုင်ငံတည်ရှိ၏။ 
အ‌နောက်ဘက်တွင် ဇမ္ဗီယာနိုင်ငံ၊ တန်ဂန်ယီးကအိုင်၊ ဗူရွန်ဒီ နိုင်ငံနှင့် အာဝမ်းဒါးနိုင်ငံတို့တည်ရှိ၍ အ‌ရှေ့ဘက်တွင် အိန္ဒိယ သမုဒ္ဒရာတည်ရှိသည်။ ကမ်းရိုးတန်းသည် မိုင် ၅၀၀ ခန့်ရှည် လျား၏။ တန်ဂန်ယီးကနိုင်ငံ၏ အကျယ်အဝန်းမှာ စတုရန်းမိုင် ၃၆၁၈၀၀ ဖြစ်၍ ၁၉၆၅ ခုနှစ် ခန့်မှန်း‌ခြေအရ လူဦး‌ရေ ၁၀၁ရ၅၀၀၀ ‌ယောက်ရှိသည်။ 

ယင်းသည့်အနက် အာဖရိက တိုင်းရင်းသားလူဦး‌ရေမှာ ၁၀၀၄၆၀၀၀ ဖြစ်၍ သီးခြားဘာသာ စကားနှင့် ထုံးစံဓ‌လေ့များရှိသည့် လူမျိုးစု‌ပေါင်းတရာ‌ကျော် ပါဝင်သည်။ ထိုလူမျိုးစုများသည် များ‌သောအားဖြင့် ဗန်တူ အနွယ်ဝင်များ ဖြစ်၏။ သို့‌သော် ဆွာဟီလီဘာသာစကားကို များ‌သောအားဖြင့် တစ်နိုင်ငံလုံးတွင် ‌ပြောဆိုနားလည်ကြ၏။
တန်ဂန်ယီးကနိုင်ငံ၏ မြို့‌တော်မှာ ဒါးရက်ဆလမ်ဖြစ်၍ အကြီးဆုံး‌သော ဆိပ်ကမ်းမြို့လည်းဖြစ်၏။ လူဦး‌ရေ ၁၅၀ ဝ၀၀ (၁၉၆၄) ‌နေထိုင်လျက်ရှိသည်။

တန်ဂန်ယီးကနိုင်ငံတွင် သ‌င်္ဘောနာနတ်‌လျှော်၊ ဝါဂွမ်းနှင့် ကာဖီစသည်တို့ကို စိုက်ပျိုးသည်။ တန်ဂန်ယီးကနိုင်ငံသည် ကမ္ဘာ‌ပေါ်တွင် သ‌င်္ဘောနာနတ်‌လျှော် အထွက်ဆုံးနိုင်ငံဖြစ်၏။ 
သစ်များလည်းထွက်၏။ သံ၊ ‌ကျောက်မီး‌သွေး၊ စိန်၊ ‌ရွှေ၊ ‌ငွေ၊ သ‌င်္ဘောနာနတ်‌လျှော်နှင့် သစ်များကို တင်ပို့‌ရောင်းချသည်။၁၉၆၄ ခုနှစ်၊ ဧပြီလ ၂ရ ရက်‌နေ့တွင် တန်ဂန်ယီးက
တို့အတူပူး‌ပေါင်းကာ တန်ဂန်ယီးကနှင့် ဇန်ဇိဗာပြည်‌ထောင်စု သမ္မတနိုင်ငံဟု တည်‌ထောင်ခဲ့၏။ သို့ရာတွင် ထိုနှစ်‌အောက်တို ဘာလ ၂၉ ရက်‌နေ့တွင် တန်ဇာနီးယား ပြည်‌ထောင်စုသမ္မတ နိုင်ငံဟု အမည်‌ပြောင်းလိုက်‌လေသည်။

တန်ဇန်နီးယားနိုင်ငံ၏ အကြီးအကဲမှာ ပြည်သူလူထုက မဲဆန္ဒဖြင့် ‌ရွေး‌ကောက်တင်‌မြှောက်ရသော သမ္မတဖြစ်၏။ ထို သမ္မတက အစိုးရအဖွဲ့ဝင်ဝန်ကြီးများကို ‌ရွေးချယ်ခန့်ထားသည်။ အဖွဲ့ဝင် ၂၀၄ ဦးပါဝင်‌သော အမျိုးသားလွှတ်‌တော် ဟူ၍လည်းရှိသည်။

ဒါရက်ဆလမ်းမြို့သည်ပင် တန်ဇန်နီးယားနိုင်ငံ၏ မြို့‌တော် ဖြစ်သည်။ ဆွာဟီလီ ဘာသာစကားသည် တန်ဇန်နီးယားနိုင်ငံ ၏ ရုံးသုံးဘာသာစကားဖြစ်၏။ တန်ဇန်နီးယားနိုင်ငံသည်ကုလသမဂ္ဂ အဖွဲ့ဝင်နိုင်ငံတစ်ခု ဖြစ်‌လေသည်။

## ကိုးကား